open-index/open-wikipedia-markdown huggingface dataset:
ଭାରିକୋସେଲ

**ଭାରିକୋସେଲ ଏ**କ ରୋଗ ଯେଉଁଥିରେ ମୁଷ୍କ ବା ଟେଷ୍ଟିସର ଶିରାମାନଙ୍କର ଅସ୍ୱାଭାବିକ ବୃଦ୍ଧି ହୁଏ । ଗୋଟିଏ ମୁଷ୍କ ଅନ୍ୟଟି ତୁଳନାରେ ବଡ଼ ଦେଖାଯାଏ ଏବଂ ବେଳେବେଳେ ମୁଷ୍କ ଯନ୍ତ୍ରଣା ହୁଏ । ବାମ ପାର୍ଶ୍ୱ ସାଧାରଣତଃ ଅଧିକ ପ୍ରଭାବିତ ହୁଏ, ଯଦିଓ ଉଭୟ ଜଡିତ ହୋଇପାରନ୍ତି ।  ରୋଗ ଜଟିଳ ଜଟିଳ ହେଲେ ବନ୍ଧ୍ୟାତ୍ୱ ପ୍ରାପ୍ତ ହୋଇପାରେ ।

ଏହାର କାରଣ ଅଦ୍ୟାବଧି ଜଣା ପଡିନାହିଁ । ଏହି ରୋଗ ପରିବାରରେ ଚାଲୁରହେ ଏବଂ ଧୂମପାନକାରୀଙ୍କଠାରେ ଅଧିକ ଦେଖାଯାଏ ।  ମୁଷ୍କର ଶିରାଗୁଡ଼ିକ ତାପମାତ୍ରା ନିୟନ୍ତ୍ରଣରେ ଏକ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିଥାଏ । ଯେତେବେଳେ ମୁଷ୍କର ତ୍ରୁଟି ହୁଏ ସେତେବେଳେ ମୁଷ୍କ ଗରମ ହୋଇପାରେ ଯାହା ଯୋଗୁ ଶୁକ୍ରାଣୁ ଗୁଣବତ୍ତା କମିଯାଏ ଏବଂ ଟେସ୍ଟୋସ୍ଟିରନ ସ୍ତର ହ୍ରାସ ହୋଇଯାଏ । ରଗୀ ପରୀକ୍ଷା ଉପରେ ରୋଗ ନିର୍ଣ୍ଣୟ ଆଧାରିତ ହୁଏ, ଏବଂ ଅଲଟ୍ରାସାଉଣ୍ଡଦ୍ୱାରା ନିଶ୍ଚିତ ହୋଇଥାଏ । ଏହି ରୋଗ ତିନି ଶ୍ରେଣୀରେ ବିଭକ୍ତ ହୋଇଥାଏ ଯଥା: - ଛୋଟ, ମଧ୍ୟମ ଏବଂ ବଡ଼ ।

ସାମାନ୍ୟ କ୍ଷେତ୍ରରେ କୌଣସି ନିର୍ଦ୍ଦିଷ୍ଟ ଚିକିତ୍ସା ଆବଶ୍ୟକ ନାହିଁ । ଗୁରୁତ୍ୱପୂର୍ଣ୍ଣ ଲକ୍ଷଣ ଥିଲେ ଅସ୍ତ୍ରୋପଚାର କିମ୍ବା ଏମ୍ବୋଲାଇଜେସନ ଏକ ବିକଳ୍ପ ହୋଇପାରେ । ଚିକିତ୍ସା କଲେ ପ୍ରାୟ ୮୦% ଯନ୍ତ୍ରଣା କମିଯାଏ ଏବଂ ଉର୍ବରତା ପ୍ରାୟ ୭୦% ଉନ୍ନତ ହୋଇଥାଏ । ସମସ୍ତ ପୁରୁଷଙ୍କ ମଧ୍ୟରୁ ପ୍ରାୟ ୨୦% ଲୋକଙ୍କର ଭାରିକୋସେଲ ହୁଏ; କିନ୍ତୁ ସେହି ଲୋକଙ୍କ ମଧ୍ୟରୁ ୪୦% ମାତ୍ର ବନ୍ଧ୍ୟାତ୍ୱ ପ୍ରାପ୍ତ ହୁଅନ୍ତି ।  ସେଗୁଡ଼ିକ ଯୌବନ ଆରମ୍ଭ କାଳରେ ସୃଷ୍ଟି ହୁଅନ୍ତି ଏବଂ ବୟସ ବଢ଼ିବା ସହିତ ବଡ ଆକାର ପ୍ରାପ୍ତ ହୁଅନ୍ତି ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଜେରୋଷ୍ଟୋମିଆ

**ଜେରୋଷ୍ଟୋମିଆ**, ଯାହାକୁ **ଶୁଖିଲା ପାଟି** କୁହାଯାଏ, ପାଟିର ଏକ ଅବସ୍ଥା ଯେଉଁଥିରେ ପଟିକୁ ଓଦା ରଖିବା ପାଇଁ ପର୍ଯ୍ୟାପ୍ତ ପରିମାଣର ଲାଳ ନଥାଏ ।  ଅନ୍ୟ ଲକ୍ଷଣଗୁଡ଼ିକ ମଧ୍ୟରେ ଫାଟିଯାଇଥିବା ଓଠ କିମ୍ବା ଶୁଖିଲା ଓଠ ହୋଇପାରେ । ଜଟିଳତା ମଧ୍ୟରେ ଲାଳ ପୂର୍ଣ୍ଣ ଖୋପ, ସ୍ୱାଦ ହ୍ରାସ, ଖରାପ ନିଶ୍ୱାସ ଏବଂ ଚୋବାଇବା, ଗିଳିବା କିମ୍ବା କଥାବାର୍ତ୍ତା ହେବାରେ ଅସୁବିଧା ହୋଇପାରେ  । ଶବ୍ଦଟି ନିଜେ "ଜେରୋସ୍"ରୁ ଉତ୍ପନ୍ନ ହୋଇଛି ଯାହାର ଅର୍ଥ "ଶୁଖିଲା" ଏବଂ "ଷ୍ଟୋମା" ଅର୍ଥାତ୍ "ପାଟି" ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଅନୁପମା ଦେଶପାଣ୍ଡେ

**ଅନୁପମା ଦେଶପାଣ୍ଡେ** ହେଉଛନ୍ତି ଜଣେ ହିନ୍ଦୀ କଥାଚିତ୍ରର ପ୍ରଚ୍ଛଦପଟ ଗାୟିକା । ସେ ୧୯୮୪ ମସିହାରେ ସେ *ସୋନି ମାହିୱାଲ* କଥାଚିତ୍ରରେ ଏକ ଲୋକ ଗୀତ "ସୋହନୀ ଚିନାବ ଦେ" ଗାଇଥିଲେ, ଯାହାପାଇଁ ତାଙ୍କୁ ଶ୍ରେଷ୍ଠ ମହିଳା କଣ୍ଠଶିଳ୍ପୀ ପାଇଁ ଫିଲ୍ମଫେୟାର ପୁରସ୍କାର ମିଳିଥିଲା ।

## ପେଷା 
୧୯୮୪ ମସିହାର ସୋନି ମାହିୱାଲ କଥାଚିତ୍ରରେ ସେ ଗାଇଥିବା ଗୀତଟି ପ୍ରଥମେ ଆଶା ଭୋସଲେ ଗାଇବାର ଯୋଜନା ଥିଲା, ମାତ୍ର ସେ ଅନୁପସ୍ଥିତ ଥିବାରୁ ସଙ୍ଗୀତକାର ଅନୁ ମଲ୍ଲିକ ଅନୁପମାଙ୍କୁ ଡମି ଭାବରେ ନେଇ ରେକର୍ଡ଼ କରିଥିଲେ । କିନ୍ତୁ ଗୀତ ଶୁଣିବା ପରେ ଆଶା ଭୋସଲେ ଅନୁପମାଙ୍କ ସ୍ୱର ରଖିବାକୁ ପରାମର୍ଶ ଦେଇଥିଲେ । ସେ ୯୨ଟି କଥାଚିତ୍ରରେ ମୋଟ ୧୨୪ଟି ଗୀତ ଗାଇଛନ୍ତି ।

## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:୧୯୫୩ ଜନ୍ମ
ଶ୍ରେଣୀ:ଭାରତୀୟ ଲୋକଗୀତ ଗାୟିକା
ଶ୍ରେଣୀ:ହିନ୍ଦୀ କଥାଚିତ୍ର କଣ୍ଠଶିଳ୍ପୀ
ଶ୍ରେଣୀ:ଜୀବିତ ବ୍ୟକ୍ତି
ଲେଟ୍ରୋଜୋଲ

**ଲେଟ୍ରୋଜୋଲ**, ଅନ୍ୟମାନଙ୍କ ମଧ୍ୟରେ ଏକ ବିକ୍ରୟ ନାମ **ଫେମାରା,**  ହେଉଛି ସ୍ତନ କର୍କଟ ପାଇଁ ବ୍ୟବହୃତ ଏକ ଓଷଧ । ବନ୍ଧ୍ୟା ମହିଳାଙ୍କର ଡିମ୍ବ କ୍ଷରଣ କରିବାକୁ ମଧ୍ୟ ଏହା ବ୍ୟବହୃତ ହୁଏ ।  ଏହା ପାଟିରେ ଦିଆଯାଏ । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୩ ମାସର ଚିକିତ୍ସା ଖର୍ଚ୍ଚ ୨୦୨୧ ସୁଦ୍ଧା ପ୍ରାୟ ୨୦ ଡଲାର ଅଟେ । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ £ ୭ ଅଟେ। 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଡମଡମଣି ପୀଠ

thumb
thumb
**ଡମଡମଣି ପୀଠ** ଓଡ଼ିଶାର ଏକ ପର୍ଯ୍ୟଟନ ସ୍ଥଳୀ । ଏଠାରେ ହିନ୍ଦୁ ଦେବୀ ଡମଡମଣି ଓ ମା ବନଦୁର୍ଗାଙ୍କ ମନ୍ଦିର ରହିଛି । ବିଶେଷ କରି ମକର ସଂକ୍ରାନ୍ତି ଏବଂ ଅନ୍ୟାନ୍ୟ ପର୍ବପର୍ବାଣିରେ ଏଠାକୁ ଭକ୍ତମାନେ ଦର୍ଶନ ପାଇଁ ଆସିଥାନ୍ତି । ନିକଟରେ ଏକ ଝରଣା ମଧ୍ୟ ରହିଛି ଓ ସେଠାରେ ବଣଭୋଜି ପାଇଁ ଲୋକସମାଗମ ହୋଇଥାଏ । ଏହି ସ୍ଥାନଟି ଆଖପାଖରେ ପର୍ବତ ଏବଂ ଜଙ୍ଗଲ ରହିଛି ।

## ଅବସ୍ଥାନ 
ଡମଡମଣି ପୀଠ କଟକ ଜିଲ୍ଲାସ୍ଥିତ ଚୌଦ୍ୱାରଠାରୁ ୧୨ କି.ମି ଦୂରରେ ଏବଂ କଟକ ସହରଠାରୁ ୩୦ କିଲୋମଟର ଦୂରରେ ଅବସ୍ଥିତ ।

## ଆଧାର 
ଶ୍ରେଣୀ:କଟକ ଜିଲ୍ଲା
ଶ୍ରେଣୀ:ଓଡ଼ିଶାର ଦେବୀ ମନ୍ଦିର‎
ଶ୍ରେଣୀ:ଓଡ଼ିଶାର ପର୍ଯ୍ୟଟନ ସ୍ଥଳସମୂହ
ହେମାଙ୍ଗ ବିଶ୍ୱାସ

**ହେମଙ୍ଗା ବିଶ୍ୱାସ** (୧୪ ଡିସେମ୍ବର ୧୯୧୨ - ୨୨ ନଭେମ୍ବର ୧୯୮୭) ଜଣେ ଭାରତୀୟ ଗାୟକ, ସଙ୍ଗୀତକାର, ଗୀତିକାର ତଥା ରାଜନେତା ଥିଲେ । ସେ ବଙ୍ଗଳା ଏବଂ ଆସାମର ସାହିତ୍ୟ ସଂରଚନା, ଲୋକ ସଙ୍ଗୀତର ପ୍ରଚାର ଆଦି ପାଇଁ ଜଣାଶୁଣା ଥିଲେ । ଲୋକଗୀତର ବିଭିନ୍ନ ଶୈଳୀକୁ ସେ ଚିତ୍ର ମାଧ୍ୟମରେ ଆଙ୍କୁଥିଲେ । ସେ ବଙ୍ଗଳାଦେଶ ଓ ପଶ୍ଚିମ ବଙ୍ଗରେ ପ୍ରସିଦ୍ଧ ଭାଟିୟାଲୀ ଲୋକଗୀତକୁ ଚିତ୍ର ମାଧ୍ୟମରେ ଆଙ୍କିଥିଲେ ।

## ପ୍ରାରମ୍ଭିକ ଜୀବନ 
ସେ ୧୯୧୨ ମସିହାର ଡିସେମ୍ବର ୧୪ ତାରିଖରେ ବ୍ରିଟିଶ ଭାରତ ଅଧିନସ୍ଥ ସିଲହଟର ହବିଗଞ୍ଜଠାରେ (ବର୍ତ୍ତମାନ ବଙ୍ଗଳାଦେଶରେ) ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ହରକୁମାର ବିଶ୍ୱାସ ଓ ମାଆଙ୍କ ନାମ ସରୋଜିନୀ ବିଶ୍ୱାସ । ସେ ୧୯୨୫ରୁ ୧୯୨୭ ପର୍ଯ୍ୟନ୍ତ ସେ ଡିବ୍ରୁଗଡ଼ର ଜର୍ଜ ଇନିଷ୍ଟିଚ୍ୟୁଟ୍‌ରେ ପଢ଼ିଥିଲେ, ଯେତେବେଳେ ନିଳମଣୀ ଫୁକାନ ସେଠାରେ ପ୍ରଧାନ ଶିକ୍ଷକ ଥିଲେ । ୧୯୩୦ ମସିହାରେ ସେ ହବିଗଞ୍ଜ ସରକାରୀ ଉଚ୍ଚ ବିଦ୍ୟାଳୟରେ ପାଠ ପଢ଼ିଥିଲେ ।

୧୯୩୦ ମସିହାରେ ତାଙ୍କର ରଜନୈତିକ ଭୂମିକା ପାଇଁ ତାଙ୍କୁ ଗିରଫ କରାଯାଇଥିଲା । ସେ ଇଣ୍ଡିଆନ୍ ପିପୁଲ୍ସ ଥିଏଟର ଆସୋସିଏସନ୍ ସହିତ ମଧ୍ୟ ଜଡ଼ିତ ଥିଲେ ।

## ପରିବାର 
ସେ ୧୯୫୯ ମସିହାରେ ଶିକ୍ଷୟତ୍ରୀ ରାନୁ ଦତ୍ତଙ୍କୁ ବିବାହ କରିଥିଲେ । ସେମାନଙ୍କର ପୁଅ ମୟଙ୍କ ବିଶ୍ୱାସ (ଯାଦବପୁର ବିଶ୍ୱବିଦ୍ୟାଳୟର ଚଳଚ୍ଚିତ୍ର ଅଧ୍ୟୟନର ପ୍ରଫେସର ତଥା ଚଳଚ୍ଚିତ୍ର ନିର୍ମାତା) ୧୯୬୦ ମସିହାରେ ଜନ୍ମ ହୋଇଥିଲେ ଏବଂ ସେମାନଙ୍କ ଝିଅ ରଙ୍ଗିଲି ବିଶ୍ୱାସ (ଲେଖକ ତଥା ଅର୍ଥନୀତିର ପ୍ରଫେସର) ୧୯୬୭ ମସିହାରେ ଜନ୍ମଗ୍ରହଣ କରିଥିଲେ ।

## ସଙ୍ଗୀତ କାର୍ଯ୍ୟ 
thumb| ଦେବବ୍ରତ ବିଶ୍ୱାସ, ଓମାର ଶେଖ, ନିରଞ୍ଜନ ସେନ ଏବଂ ଅନ୍ୟମାନଙ୍କ ସହ ହେମାଙ୍ଗ ।
ସେ ଅନେକ ଲୋକପ୍ରିୟ ବଙ୍ଗାଳୀ ଗୀତ କରିଥିଲେ । ଲୋକଙ୍କ କଳାର ଆଦର୍ଶକୁ ଅନୁବାଦ କରିବାର ପଦ୍ଧତି ଉପରେ ସାଲୀଳ ଚୌଧୁରୀ ଏବଂ ତାଙ୍କ ମଧ୍ୟରେ ଏକ ତୀବ୍ର ବିତର୍କ ଆରମ୍ଭ ହୋଇଥିଲା ।

ସେ ଭୁପେନ ହଜାରିକା, ଦେବବ୍ରତ ବିଶ୍ୱାସ ଏବଂ ପିତେ ସୀଗେରଙ୍କ ସହ ଏକ ସମୂହ ସଙ୍ଗୀତ ଗାନ କରିଥିଲେ । ତାଙ୍କ ସଙ୍ଗୀତ ମାଧ୍ୟମରେ ସେ ଆଶା କରିଥିଲେ ଯେ ଜନତାଙ୍କୁ ସେମାନଙ୍କର ଅଧିକାର ପାଇଁ ସଂଗ୍ରାମ କରିବାକୁ, ସେମାନଙ୍କୁ ଏକଜୁଟ ହେବାକୁ ଏବଂ ଯେକୌଣସି ପ୍ରକାରର ଦୁର୍ନୀତି ବିରୋଧରେ ସ୍ୱର ଉତ୍ତୋଳନ କରିବାକୁ ଉତ୍ସାହିତ କରିବେ । ସମସ୍ତଙ୍କ ପାଇଁ ସମାନ ଅଧିକାର ହେବା ଆବଶ୍ୟକ ବୋଲି ସେ ସିଦ୍ଧାର୍ଥ ଶଙ୍କର ରାୟଙ୍କ ନେତୃତ୍ୱରେ ତତ୍କାଳୀନ କଂଗ୍ରେସ ସରକାରଙ୍କୁ ଶ୍ରମିକ ଶ୍ରେଣୀର ଲୋକଙ୍କୁ ସାହାଯ୍ୟ କରିବାକୁ ଅନୁରୋଧ କରିଥିଲେ । ବଙ୍ଗଳା ଭାଷାରେ ତାଙ୍କର ଅନୁବାଦ ରଚନା ଏବଂ *ଆମ୍ର କର୍ବୋ ଜୟ, ଅଜାଡ଼ି ହୋଇନି ତୋର* ଏବଂ *ନେଗ୍ରୋ ଭାଇ ଅମର* ଭଳି ଗୀତ ଗାଇବା ବଙ୍ଗୀୟ ବାମପନ୍ଥୀ ଆନ୍ଦୋଳନକୁ ତୀବ୍ର କରିଥିଲା ।

## କଥାଚିତ୍ର 
ସେ ମେଘେ ଡାକେ ତାରା (୧୯୬୦), ଲାଲନ ଫକୀର, ଉତ୍ପଳ ଦତ୍ତଙ୍କ କଲ୍ଲୋଳ ଏବଂ କୋମଳ ଗାନ୍ଧାର ଆଦି କଥାଚିତ୍ରେ ପ୍ରଚ୍ଛଦପଟ ଗାୟକ ଭାବରେ କାର୍ଯ୍ୟ କରିଥିଲେ ।

## ଆଧାର 
## ବାହାର ଲିଙ୍କ୍ 
* 
* Listen Songs by Hemango Biswas
* Rhyming Revolution: Marxism and Culture in Colonial Bengal
* Translated chapter from Biswas's travelogue: "Abar Chin Dekhe Elam" (Trip To China Again), 1975
* Hemango Biswas’s popular songs presented at University of Dhaka, in Bangladesh, celebrating his 99th birth anniversary

ଶ୍ରେଣୀ:ଭାରତୀୟ ଲୋକଗୀତ ଗାୟିକା
ଶ୍ରେଣୀ:୧୯୮୭ ମୃତ୍ୟୁ
ଶ୍ରେଣୀ:୧୯୧୨ ଜନ୍ମ
ବିନତା

**ବିନତା** ହେଉଛନ୍ତି ହିନ୍ଦୁ ମତରେ ଅରୁଣା ଓ ଗରୁଡ଼ଙ୍କ ମାଆଙ୍କ ନାମ । ବିନତା ଦକ୍ଷ ପ୍ରଜାପତିଙ୍କର କନ୍ୟା ଅଟେ । ସେ ତାଙ୍କର ଅନ୍ୟ କେତେକ ଭଉଣୀଙ୍କ ସହିତ କଶ୍ୟପଙ୍କୁ ବିବାହ କରିଥିଲେ । ତାଙ୍କର ଦୁଇଟି ପୁତ୍ର ଜାତ ହୋଇଥିଲେ, ବଡ଼ଟିର ନାମ ଅରୁଣ ଓ ସାନ ପୁଅ ନାମ ଗରୁଡ଼ ।

## କିମ୍ବଦନ୍ତୀ
ଦକ୍ଷପ୍ରଜାପତିଙ୍କର କନ୍ୟା ନାମ ବିନତା ଥିଲା । ତାଙ୍କର ବଡ଼ ଭଉଣୀର ନାମ କଦ୍ରୁ । ସେମାନେ ବହୁତ ଆନନ୍ଦରେ ପରିବାର ସହିତ ରହୁଥିଲେ । ତେଣୁ ଦକ୍ଷ ଖୁସି ହୋଇ ପ୍ରତ୍ୟେକଙ୍କୁ ଗୋଟିଏ କରି ବର ମାଗିବାକୁ କହିଲେ ।  ଏକ ହଜାର ନାଗ ସନ୍ତାନ ପାଇବା ନିମନ୍ତେ କଦ୍ରୁ ବର ମାଗିଲେ । ବିନତା ଦୁଇଟି ସନ୍ତାନ ମାଗିଲେ ଯିଏ କି କଦ୍ରୁ ସନ୍ତାନ ଅପେକ୍ଷା ଅଧିକ ବୁଦ୍ଧିମାନ ହେବେ । କଶ୍ୟପ ସେମାନଙ୍କ ବରକୁ ତଥାସ୍ତୁ କହିଲେ । ତାଙ୍କର ପତ୍ନୀମାନେ ଗର୍ଭବତୀ ହେବା ପରେ ପିଲାମାନଙ୍କର ଉପଯୁକ୍ତ ଯତ୍ନ ନେବାକୁ କହି ତପସ୍ୟା କରିବାକୁ ଚାଲିଗଲେ।

## ଅରୁଣର ଜନ୍ମ
ମହାଭାରତ ଅନୁସାରେ କଦ୍ରୁ ହଜାରଟି ଅଣ୍ଡା ସମୟକ୍ରମେ ଦେଲେ । ବିନତା ମଧ୍ୟ ଦୁଇଟି ଅଣ୍ଡା ଦେଲେ । ଦୁଇଟି ଉଷୁମ ପାତ୍ରରେ ଦୁହେଁ ଅଣ୍ଡା ଉଷୁମେଇଲେ । ପାଞ୍ଚ ଶହ ବର୍ଷ ପରେ କଦ୍ରୁଙ୍କ ଅଣ୍ଡା ଫୁଟିଲା ଓ ସେଥିରୁ ହଜାରଟି ବିଭିନ୍ନ ପ୍ରକାରର ନାଗ ଜାତ ହେଲେ । ବିନତାର କିନ୍ତୁ ଅଣ୍ଡା ଫୁଟିଲାନି । କଦ୍ରୁ ତାଙ୍କ ଛୁଆଙ୍କ ସାଥିରେ କ୍ରୀଡ଼ା କରୁଥିବା ବେଳେ ବିନତା ହତାଶ ହୋଇଗଲା । ଅଧୈର୍ଯ୍ୟ ହୋଇ ଦିନେ ବିନତା ଗୋଟିଏ ଅଣ୍ଡାକୁ ନେଇ ଭାଙ୍ଗିଦେଲେ । ସେଥିରେ ଗୋଟିଏ ଅର୍ଦ୍ଧ ନିର୍ମିତ ଛୁଆ ବାହାରିଲା । ତାହାର ନାମ ଅରୁଣ ଥିଲା । ଅସମୟରେ ମାତା ଭାଙ୍ଗିଦେଇଥିବାରୁ ଅରୁଣ କ୍ରୋଧାନ୍ୱିତ ହୋଇଗଲା । ମାତାଙ୍କୁ ସେ ଅଭିଶାପ ଦେଇ କଦ୍ରୁଙ୍କର ପରିଚାରିକା ହୋଇ ରହିବାକୁ ଅଭିଶାପ ଦେଲେ । ସେ କହିଲେ, “ପାଞ୍ଚ ଶହ ବର୍ଷ ପରେ ଅନ୍ୟ ଅଣ୍ଡାଟି ଫୁଟିବ ଓ ସେଥିରୁ ଏକ ବଳଶାଳୀ ଶିଶୁ ବାହାରିବ ଯିଏ ମାତାଙ୍କୁ କଦ୍ରୁ କବଳରୁ ରକ୍ଷା କରିବା ।” ଏହା କହି ଅରୁଣ ଉପରକୁ ଯାଇ ସୂର୍ଯ୍ୟଙ୍କର ସାରଥି ହୋଇ ରହିଲେ ।

## ଦାସତ୍ୱ
ସମୁଦ୍ର ମନ୍ଥନ ପରେ ଇନ୍ଦ୍ର କ୍ଷୀର ସାଗରରୁ ଉଚ୍ଚେୈଶ୍ରବା ଅଶ୍ୱ ଲାଭ କଲେ । ସେହି ଅଶ୍ୱର ଲାଞ୍ଜର ରଙ୍ଗ ବିଷୟରେ କଦ୍ରୁ ଓ ବିନତା ମଧ୍ୟରେ ମତଭେଦ ହେଲା । କଦ୍ରୁ କହିଲେ ସେଇଟା କଳା ରଙ୍ଗ କିନ୍ତୁ ବିନତା କହିଲେ ତାହା ଧଳା ରଙ୍ଗ । ତାହା ପରଦିନ ଆଉଥରେ ଦେଖିବାକୁ ଏକମତ ହେଲେ । ସର୍ତ୍ତ ରହିଲା ଯାହାର ଭୂଲ ହେବ ସେ ଅନ୍ୟର ଦାସୀ ହୋଇ ରହିବ । କଦୃର କଳା ନାଗ ଛୁଆ ଘୋଡ଼ା ଲାଞ୍ଜରେ ଝୁଲି ରହିବାରୁ ତାହାର ରଙ୍ଗ କଳା ଦେଖାଗଲା ଓ ସର୍ତ୍ତ ଅନୁସାରେ କଦୃର ଦାସୀ ଭାବରେ ବିନତା ରହିଲେ ।

## ଗରୁଡ଼ଙ୍କର ଜନ୍ମ
ଅଣ୍ଡା ଫୁଟି ଛୁଆ ହେଲାପରେ ମାତା ତାଙ୍କ ନିଜ ଭଉଣୀର ଦାସୀ ହୋଇଥିବା ଦେଖି ଗରୁଡ଼ ଅତ୍ୟନ୍ତ ଦୁଃଖିତ ହୋଇଥିଲେ । ଦେଖା କରିବାକୁ ଆସିଥିବା ଗରୁଡ଼ଙ୍କୁ କଦ୍ରୁ କହିଲେ ଯଦି ସେ ଦେବଲୋକରୁ ଚୋରୀ କରି ଅମୃତ ଆଣିପାରିବେ ତେବେ ତାଙ୍କ ମାତା ମୁକ୍ତ ହେବେ । ଅନେକ ସ୍ୱର୍ଗୀୟ ଦେବତାଙ୍କୁ ହରେଇ ଯୁଦ୍ଧରେ ଗରୁଡ଼ ଜୟଲାଭ କଲେ । ତାଙ୍କ ଏହି କାମରେ ବିଷ୍ଣୁ ଗରୁଡ଼ଙ୍କୁ ନିଜ ବାହନ କରି ରଖିଲେ । ଅମୃତ ପାତ୍ର ଆଣି ଥିଲେ ଯାହାକୁ ଇନ୍ଦ୍ର ଚୋରୀ କରି ନେଲେ । କିନ୍ତୁ ଯେ ହେତୁ ସେ ଅମୃତ ଆଣିଥିଲେ  ଆଣିଥିଲେ, ତେଣୁ ତାଙ୍କ ମାତା ଦାସତ୍ୱରୁ ମୁକ୍ତ ହୋଇଥିଲେ ।

## ସୂର୍ଯ୍ୟ ବଂଶ ସହିତ ସମ୍ପର୍କ
ସୂର୍ଯ୍ୟ ବଂଶ ସହିତ ଗରୁଡ଼ ଓ ବିନତାଙ୍କର ସମ୍ପର୍କ ବିଷୟ ବ୍ରହ୍ମାଣ୍ଡ ପୁରାଣରେ ଲିଖିତ ଅଛି: 
  
 
## ଆଧାର 
ଶ୍ରେଣୀ:ହିନ୍ଦୁ ଦେବୀ
ବିନ୍ଧ୍ୟବାସିନୀ ଦେବୀ

**ବିନ୍ଧ୍ୟବାସିନୀ ଦେବୀ** (ମୃତ୍ୟୁ: ୨୦୦୬) ଜଣେ ସଙ୍ଗୀତକାର ଥିଲେ, ଯିଏକି ଭାରତୀୟ ଲୋକଗୀତ ଉପରେ କାର୍ଯ୍ୟ କରୁଥିଲେ । ସେ ବିହାର କୋକିଳ ଭାବରେ ମଧ୍ୟ ପରିଚିତ ଥିଲେ । ପାଟଣାଠାରେ ସେ ବିନ୍ଧ୍ୟ କଳା ମନ୍ଦିର ନାମକ ଏକ ସଙ୍ଗୀତ ଅନୁଷ୍ଠାନର ପ୍ରତିଷ୍ଠ କରିଥିଲେ, ଯାହାକି ଲୋକଗୀତ ଉପରେ ଗବେଷଣା, ସଙ୍ଗୀତ ଶିକ୍ଷା ଆଦି ଦିଗରେ କାର୍ଯ୍ୟ କରୁଛି । ଏହି ଅନୁଷ୍ଠାନଟି ଲକ୍ଷ୍ନୌସ୍ଥିତ ଭାଟଖଣ୍ଡେ ବିଶ୍ୱବିଦ୍ୟାଳୟର ଅନୁମୋଦନରେ କାର୍ଯ୍ୟ କରୁଛି ।

## ଜନ୍ମ, ପରିବାର ଓ ଶିକ୍ଷା 
ସେ ବିହାରର ମୁଜାଫରପୁରଠାରେ ଜନ୍ମଗ୍ରହଣ କରିଥିଲେ । ସେ ମୈଥିଲି, ଭୋଜପୁରି ଏବଂ ମଗାହି ଲୋକ ଗୀତରେ ନିପୂଣା ଥିଲେ । ତାଙ୍କର ଅନେକ ଗୀତ ସିଡି ଜରିଆରେ ମୁକ୍ତିଲାଭ କରିଥିଲା ।

## ପୁରସ୍କାର 
୧୯୭୪ ମସିହାରେ ଭାରତ ସରକାର ତାଙ୍କୁ ଦେଶର ଚତୁର୍ଥ ସର୍ବୋଚ୍ଚ ସମ୍ମାନ ପଦ୍ମଶ୍ରୀ ପ୍ରଦାନ କରିଥିଲେ । ୧୯୯୧ ମସିହାରେ ସଙ୍ଗୀତ ନାଟକ ଏକାଡେମୀଦ୍ୱାରା ତାଙ୍କୁ ପୁରସ୍କୃତ କରାଯାଇଥିଲା । ଏବଂ ୨୦୦୬ ମସିହାରେ ତାଙ୍କୁ ଏକାଡେମୀ ଫେଲୋସିପ୍ ପ୍ରଦାନ କରାଯାଇଥିଲା । ୧୯୯୮ ମସିହାରେ ମଧ୍ୟପ୍ରଦେଶ ସରକାରଦ୍ୱାରା ତାଙ୍କୁ ଅହଲ୍ୟା ବାଇ ପୁରସ୍କାର ପ୍ରଦାନ କରାଯାଇଥିଲା । 

## ମୃତ୍ୟୁ 
୨୦୦୬ ମସିହାର ଅପ୍ରେଲ ୧୮ ତାରିଖରେ ସେ ପାଟଣାର କଙ୍କଡ଼ବଗଠାରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୬ ବର୍ଷ ବୟସ ହୋଥିଲା ।

## ଆଧାର 
ଶ୍ରେଣୀ:୨୦୦୬ ମୃତ୍ୟୁ
ଶ୍ରେଣୀ:ଭାରତୀୟ ଲୋକଗୀତ ଗାୟିକା
ବିଞ୍ଜମୁରି ସୀତାଦେବୀ

**ବିଞ୍ଜମୁରି ସୀତାଦେବୀ** (ମୃତ୍ୟୁ: ୧୭ ମଇ ୨୦୧୬) ଜଣେ ଭାରତୀୟ ସଙ୍ଗୀତକାର ଏବଂ ଗାୟିକା ଥିଲେ । ସେ ତେଲୁଗୁ ଭାଷାର ଲୋକଗୀତ ଉପରେ ଗବେଷଣା କରୁଥିଲେ ।

## ପେଷା
ସେ ଅଲ୍ ଇଣ୍ଡିଆ ରେଡିଓର ଜଣେ ପ୍ରଯୋଜିକା ଭାବରେ କାର୍ଯ୍ୟ କରିଥିଲେ । ତାଙ୍କ ଭଉଣୀ ବିଞ୍ଜମୁରି ଅନସୂୟା ଦେବୀଙ୍କ ସହିତ ସେ ଆନ୍ଧ୍ର ପ୍ରଦେଶର ଅନେକ ଜଣାଶୁଣା କବିଙ୍କ ପାଇଁ ସଙ୍ଗୀତ ସଂଯୋଜନା କରିଥିଲେ, ଯେଉଁମାନଙ୍କ ମଧ୍ୟରେ ଶ୍ରୀରଙ୍ଗମ୍ ଶ୍ରୀନିବାସ ରାଓ, ଶ୍ରୀ ଶ୍ରୀ ଆଦି ଅନ୍ୟତମ । ୧୯୭୯ ମସିହାରେ ମୁକ୍ତିଲାଭ କରିଥିବା ମାଆ ଭୂମି କଥାଚିତ୍ରରେ ସେ ସଙ୍ଗୀତ ସଂଯୋଜନା କରିଥିଲେ । ସେ "ଫୋକ୍ ମ୍ୟୁଜିକ୍ ଅଫ୍ ଆନ୍ଧ୍ର ପ୍ରଦେଶ" ନାମକ ଏକ ପୁସ୍ତକ ରଚନା କରିଥିଲେ ।

## ମୃତ୍ୟୁ
୨୦୧୬ ମସିହାର ମଇ ୧୭ ତାରିଖରେ ସେ ଯୁକ୍ତରାଷ୍ଟ୍ର ଆମେରିକାରେ ମୃତ୍ୟୁବରଣ କରିଥିଲେ ।

## ଆଧାର
ଶ୍ରେଣୀ:୨୦୧୬ ମୃତ୍ୟୁ
ଶ୍ରେଣୀ:ଭାରତୀୟ ଲୋକଗୀତ ଗାୟିକା
ଲୁଟ୍ରୋପିନ ଆଲଫା

**ଲୁଭ୍ରୋପିନ୍ ଆଲଫା**, **ଲୁଭେରିସ୍** ବ୍ରାଣ୍ଡ ନାମରେ ବିକ୍ରି ହେଉଛି, ହାଇପୋପିଟୁଇଟାରୀଜିମ କାରଣରୁ ମହିଳାଙ୍କ ବନ୍ଧ୍ୟାତ୍ୱର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ଏହା ଫୋଲିଟ୍ରୋପିନ୍ ଆଲଫା ସହିତ ଏକତ୍ର ବ୍ୟବହୃତ ହୁଅନ୍ତି, ଯେଉଁମାନଙ୍କର କ୍ଲୋମିଫେନ୍ ପ୍ରଭାବଶାଳୀ ନୁହଁନ୍ତି |  ଚର୍ମ ତଳେ ଇଞ୍ଜେକସନ ଆକାରରେ ଏହା ଦିଆଯାଏ । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏହାର ୭୫ ୟୁନିଟ୍ ମାତ୍ରା କ୍ରୟ ନିମନ୍ତେ ପ୍ରାୟ ୩୧ ଡଲାର ଖର୍ଚ୍ଚ ହେଉଥିଲା । ଯୁକ୍ତରାଷ୍ଟ୍ରରେ ଏହା ବ୍ୟବସାୟିକ ଭାବରେ ଉପଲବ୍ଧ ନୁହେଁ ।

## ଆଧାର
ଏକାନଂଶା

, Vāsudeva and Ekanamsha, on a punch-marked coin, 4th-2nd century BCE.]]

, Vāsudeva and the goddess Ekanamsha shown in a rock painting at Tikla, 3rd-2nd century BCE.]]

**ଏକାନଂଶା** (; ) ଜଣେ ହିନ୍ଦୁ ଦେବୀ । ବିଷ୍ଣୁଙ୍କର ଓ ଯୋଗମାୟାଙ୍କର ଅସତ୍ୟ ଶକ୍ତି ସହକାରେ ତାଙ୍କୁ ଚିହ୍ନଟ କରାଯାଏ । ଏହି ଦେବୀ ବିଷ୍ଣୁଙ୍କୁ ପୂଜା କରୁଥିବା ବିଶ୍ୱାସ କରାଯାଏ । କୃଷ୍ଣ, ବଳରାମ ଓ ଏକାନଂଶା ମଥୁରାରେ ଶତାବ୍ଦୀ ଆରମ୍ଭରେ ଥିବା ଜଣାଯାଏ । ଆଉ ମଧ୍ୟ ବସୁଦେବ ଓ ରୋହିଣୀଙ୍କ କନ୍ୟା ସୁଭଦ୍ରା ରୂପରେ ଏକାନଂଶା ଅବତାର ହୋଇଥିଲେ ।

## ଶବ୍ଦ ବ୍ୟୁତ୍ପତ୍ତି
ସଂସ୍କୃତରେ ଏକାନଂଶା ଶବ୍ଦର ଅର୍ଥ “ଏକକ ଅଂଶହୀନ” ଓ ଏହା ଅମାବାସ୍ୟାର ଏକ ନାମ । ଏହାର ଅନ୍ୟ ଏକ ତାତ୍ପର୍ଯ୍ୟ ହେଉଛି ସେ ବିଷ୍ଣୁଙ୍କର ଏକ ଅଂଶ ହୋଇଥିବାରୁ ତାଙ୍କୁ ଏକାନଂଶ ନାମ ଦିଆଯାଇଛି ।

## ସାହିତ୍ୟ
### ହରିବଂଶ
ଆଧୁନିକ ସ୍କଲାର ଏସ ସି ମୁଖାର୍ଜୀଙ୍କର ମତରେ ହରିବଂଶ ପୁରାଣରେ ଏକାନଂଶ ଥିଲେ ବିଷ୍ଣୁଙ୍କର ଏକ ଶକ୍ତି ଥିଲେ ଯାହାଙ୍କୁ ଦେବୀ ଏକାଦଶୀ କୁହାଯାଉଥିଲା । ସେ ନନ୍ଦଙ୍କର କନ୍ୟା ଭାବରେ ଶିଶୁ କୃଷ୍ଣଙ୍କୁ କଂସ ଦାଉରୁ ସୁରକ୍ଷା ଦେବା ପାଇଁ ଅବତାର ହୋଇଥିଲେ । ହରିବଂଶରେ ସେ ବିଷ୍ଣୁଙ୍କର ଭଗିନୀ ଥିଲେ ଯାହା ଯୋଗୁ ତାଙ୍କୁ ବିମଳା ଦେବୀ ଓ ଯୋଗମାୟା ବର୍ଣ୍ଣନା ଦିଆଯାଏ ।  
### ବିଷ୍ଣୁଧର୍ମୋତ୍ତର ପୁରାଣ
ବିଷ୍ଣୁଧର୍ମୋତ୍ତର ପୁରାଣରେ ଗାନ୍ଧାରୀ ଭାବରେ ଏକାନଂଶଙ୍କୁ ବର୍ଣ୍ଣନା କରାଯାଇଛି । ଏହି ଗାନ୍ଧାରୀ କ୍ରମଶଃ ଧୃତି, କୀର୍ତ୍ତି, ପୁଷ୍ଟି, ଶ୍ରଦ୍ଧା, ସରସ୍ୱତୀ, ଗାୟତ୍ରୀ ଓ କାଳରାତ୍ରୀଙ୍କର ପ୍ରତିନିଧି ଥିଲେ । 
 
### ବ୍ରହ୍ମବୈବର୍ତ୍ତ ପୁରାଣ 
ବ୍ରହ୍ମବୈବର୍ତ୍ତ ପୁରାଣ ଅନୁସାରେ ନନ୍ଦ ଓ ଯଶୋଦାଙ୍କର କନ୍ୟା ଥିଲେ ଏକାନଂଶ  ଯାହାଙ୍କୁ ବାସୁଦେବ ନେଇଯାଇଥିଲେ । କଂସ ତାଙ୍କୁ ମାରିବାକୁ ଉପକ୍ରମ କଲାବେଳେ ସେ ଦେବୀ ଯୋଗମାୟା ରୂପରେ ପରିବର୍ତ୍ତିତ ହୋଇଥିଲେ । ଅନ୍ୟ କେତେକ ତଥ୍ୟ ଅନୁସାରେ ଛୋଟ ଝିଅବେଳେ ତାଙ୍କୁ ବିନ୍ଧ୍ୟ ପର୍ବତକୁ ନିଆହୋଇଥିଲା । କିନ୍ତୁ ଏହି ପୁରାଣ ଅନୁସାରେ ସେ ବସୁଦେବ ଓ ଦେବକୀଙ୍କ ପାଖରେ ରହୁଥିଲେ । ପରବର୍ତ୍ତୀ ସମୟରେ କୃଷ୍ଣ ଓ ରୁକ୍ମଣୀଙ୍କ ବିବାହ ସମୟରେ ସୁରକ୍ଷା ଓ ସାହାଯ୍ୟ ନିମନ୍ତେ ତାଙ୍କୁ ଦୁର୍ବାସାଙ୍କ ସହିତ ପଠାଯାଇଥିଲା । 

## ଆଧାର
ଶ୍ରେଣୀ:ହିନ୍ଦୁ ଦେବୀ
ଗୌରୀ ଦେବୀ

**ଗୌରୀ ଦେବୀ** (୧୪ ଅପ୍ରେଲ ୧୯୨୦ – ୨୯ ଜୁନ ୧୯୮୮; **ଗୌରୀ ବାଇ** ଭାବରେ ମଧ୍ୟ ଜଣା) ଜଣେ ରାଜସ୍ଥାନୀ ଲୋକଗୀତ ଗାୟିକା ଥିଲେ । ସେ ମଣ୍ଡ ଗାୟନ ଶୈଳୀରେ ଲୋକଗୀତ ଗାଇବା ପାଇଁ ଜଣାଶୁଣା ଥିଲେ । ସେ ମଣ୍ଡ ଶୈଳୀ ବ୍ୟତୀତ ଠୁମରୀ, ଭଜନ ଏବଂ ଜଗଲ ଆଦି ଗାଉଥିଲେ । ସେ ରାଜସ୍ଥାନର ମାରୁ କୋକିଳ ମଧ୍ୟ ଜାଣିଥିଲେ ।

## ବ୍ୟକ୍ତିଗତ ଜୀବନ 
୨୦ ବର୍ଷ ବୟସରେ ସେ ଯୋଧପୁରର ମୋହନଲାଲ ଗମେତିଙ୍କୁ ବିବାହ କରିଥିଲେ । ତାଙ୍କର ଜଣେ ଝିଅ ଅଛନ୍ତି ।

## ପେଷା 
ସେ ଯୋଧପୁରର ମହାରାଜା ଉମୈଦ ସିଂହଙ୍କଠାରୁ ସଙ୍ଗୀତ କ୍ଷେତ୍ରରେ କାମ କରିବାର ପ୍ରେରଣା ପାଇଥିଲେ । ସେ ସାରା ଭାରତର ବିଭିନ୍ନ ରାଜ୍ୟରେ ସଙ୍ଗୀତ ପରିବେଷଣ କରିଥିଲେ ।

## ପୁରସ୍କାର 
୧୯୮୬ ମସିହାରେ ଲୋକଗୀତରେ ତାଙ୍କର ଅବଦାନ ଯୋଗୁଁ ଭାରତ ସରକାରଙ୍କଦ୍ୱାରା ତାଙ୍କୁ ସଙ୍ଗୀତ ନାଟକ ଏକାଡେମୀ ପୁରସ୍କାର ପ୍ରଦାନ କରାଯାଇଥିଲା ।

## ମୃତ୍ୟୁ 
୧୯୮୮ ମସିହାର ଜୁନ ୨୯ ତାରିଖରେ ସେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୮ ବର୍ଷ ବୟସ ହୋଇଥିଲା ।

## ଆଧାର 
ଶ୍ରେଣୀ:୧୯୨୦ ଜନ୍ମ
ଶ୍ରେଣୀ:୧୯୮୮ ମୃତ୍ୟୁ
ଶ୍ରେଣୀ:ଭାରତୀୟ ଲୋକଗୀତ ଗାୟିକା
ଟ୍ରିଆଜୋଲାମ

**ଟ୍ରିଆଜୋଲାମ,**  ଅନ୍ୟମାନଙ୍କ ମଧ୍ୟରେ ଏକ ବେପାର ନାମ **ହାଲସିଅନ୍,** ହେଉଛି ଏକ ବେଞ୍ଜୋଡାଏଜେପିନ (BZD) ଶ୍ରେଣୀର ଔଷଧ ଯାହା ନିଦ୍ରାହୀନତା ସମସ୍ୟା ନିମନ୍ତେ ସ୍ୱଳ୍ପ କାଲ ପାଇଁ ବ୍ୟବହୃତ ହୁଏ । ଏହା ୧୦ ଦିନରୁ ଅଧିକ ସମୟ ପାଇଁ ବ୍ୟବହାର କରିବାକୁ ସୁପାରିଶ କରାଯାଏ ନାହିଁ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ, ସମନ୍ୱୟ ଅଭାବ ଏବଂ ବାନ୍ତି ହୋଇପାରେ ।  ୧୯୮୨ ମସିହାର ମସିହାରେ ଏହା ଯୁକ୍ତରାଷ୍ଟ୍ରରେ ବିକ୍ରି ହେବାକୁ ଲାଗିଲା।   ଯୁକ୍ତରାଷ୍ଟ୍ରରେ ଏହାର ଡୋଜ ପିଛା ପ୍ରାୟ ୧ ଡଲାର ଖର୍ଚ୍ଚ ହୁଏ |  ୧୯୩୩ ମସିହାରେ ବ୍ରିଟେନରେ ଏହାର ବିକ୍ରୟ ନିଷେଧ କରାଯାଇଛି ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଚନ୍ଦନ କାଠ

**ଚନ୍ଦନ କାଠ** ସାନ୍ତାଳ ଜାତିୟ ଗଛର ଏକ ଶ୍ରେଣୀ | ଜଙ୍ଗଲଗୁଡ଼ିକ ଭାରୀ, ହଳଦିଆ ଏବଂ ସୂକ୍ଷ୍ମ ଶସ୍ୟଯୁକ୍ତ, ଏବଂ ଅନ୍ୟାନ୍ୟ ସୁଗନ୍ଧିତ କାଠ ପରି, ସେମାନେ ଦଶନ୍ଧି ଧରି ସେମାନଙ୍କର ସୁଗନ୍ଧକୁ ବଜାୟ ରଖନ୍ତି | ବ୍ୟବହାର ପାଇଁ ଜଙ୍ଗଲରୁ ଚନ୍ଦନ ତେଲ ବାହାର କରାଯାଏ | ଚନ୍ଦନ କାଠକୁ ଦୁନିଆର ସବୁଠାରୁ ମହଙ୍ଗା କାଠ ବୋଲି କୁହାଯାଏ | ଉଭୟ କାଠ ଏବଂ ତେଲ ଏକ ସ୍ୱତନ୍ତ୍ର ସୁଗନ୍ଧ ସୃଷ୍ଟି କରେ ଯାହା ଶତାବ୍ଦୀ ଧରି ବହୁମୂଲ୍ୟ ହୋଇଆସୁଛି | ଫଳସ୍ୱରୂପ, ଏହି ଧୀର ବଢୁଥିବା ଗଛଗୁଡିକର କେତେକ ପ୍ରଜାତି ଅତୀତରେ ଅତ୍ୟଧିକ ଅମଳର ଶିକାର ହୋଇଥିଲେ |

ନାମକରଣ ଏବଂ ବଂଶର ଟ୍ୟାକ୍ସୋନୋମି ଏହି ପ୍ରଜାତିର ଐତିହାସିକ ଏବଂ ବ୍ୟାପକ ବ୍ୟବହାରରୁ ଉତ୍ପନ୍ନ | ବାସ୍ତୁଶାସ୍ତ୍ର ଅନୁସାରେ ଏହା ଶେଷରେ ସଂସ୍କୃତ चन्दनं *ଚାନ୍ଦାନା* ( *čandana* )ରୁ ଉତ୍ପନ୍ନ ହୋଇଛି, ଯାହାର ଅର୍ଥ ହେଉଛି “ଧୂପ ଜଳାଇବା ପାଇଁ କାଠ” ଏବଂ *ଦୀପାବଳି*, ଉଜ୍ଜ୍ୱଳ, ଚମକିବା ଏବଂ ଲାଟିନ୍ *କ୍ୟାଣ୍ଡେର୍* ସହିତ ଜଡିତ | ଏହା ଚତୁର୍ଦ୍ଦଶ କିମ୍ବା ୧୫ ଶତାବ୍ଦୀରେ ବିଳମ୍ବ ଗ୍ରୀକ୍, ମଧ୍ୟଯୁଗୀୟ ଲାଟିନ୍ ଏବଂ ପୁରୁଣା ଫ୍ରେଞ୍ଚ ମାଧ୍ୟମରେ ଇଂରାଜୀରେ ପହଞ୍ଚିଥିଲା |    ଏହାର ମୁଖ୍ୟ ବଣ୍ଟନ ହେଉଛି ଭାରତର ଶୁଖିଲା ଟ୍ରପିକାଲ୍ ଅଞ୍ଚଳରେ ଏବଂ ଇଣ୍ଡୋନେସିଆର ତିମୋର ଏବଂ ସୁମ୍ବା ଦ୍ୱୀପପୁଞ୍ଜରେ।  

## ଆଧାର
କକସିଡିଓଇଡୋମାଇକୋସିସ

**କକସିଡିଓଇଡୋମାଇକୋସିସ (Coccidioidomycosis)**, ଯାହାକୁ **ଭ୍ୟାଲି ଜ୍ୱର** ମଧ୍ୟ କୁହାଯାଏ, ଏକ ସଂକ୍ରମଣ ଯାହା ଏକ ପ୍ରକାର **କକସିଡିଓଇଡିସ ନାମଧାରୀ କବକଦ୍ୱାରା**  ସୃଷ୍ଟି ହୋଇଥାଏ । ଏହି ରୋଗରେ ସାଧାରଣତଃ କାଶ, ଜ୍ୱର, ଅଣନିଶ୍ୱାସ, ମୁଣ୍ଡବିନ୍ଧା, ରାସ ଏବଂ ମାଂସପେଶୀ ଯନ୍ତ୍ରଣା ହୁଏ। ସଂସ୍ପର୍ଶରେ ଆସିବାର ସାଧାରଣତଃ ୧ରୁ ୩ ସପ୍ତାହ ପରେ ଆରମ୍ଭ ହୁଏ ।  ସାଧାରଣତଃ ମାଟିରେ ଥିବା କବକର ସ୍ପୋର ଆଘାତ ପ୍ରାପ୍ତ ହେବା ପ।ରେ ଶ୍ୱାସକ୍ରିୟାରେ ଦେହ ଭିତରକୁ ଗଲେ ଏହି ରୋଗ ହୁଏ |  ଏହା ସାଧାରଣତଃ ଲୋକଙ୍କ ମଧ୍ୟରେ ବିସ୍ତାର ହୁଏ ନାହିଁ । ଦୂଷିତ ବସ୍ତୁ କିମ୍ବା ଅଙ୍ଗ ପ୍ରତିରୋପଣ ସମୟରେ କ୍ୱଚିତ୍ ଏହା ବିସ୍ତାର ହୋଇଥାଏ । ଯୁକ୍ତରାଷ୍ଟ୍ରରେ ଏହା ସାଧାରଣତଃ ଆରିଜୋନା ଏବଂ କାଲିଫର୍ଣ୍ଣିଆରେ ଦେଖାଯାଏ; ଯଦିଓ ସେଗୁଡିକ ନେଭାଡା, ନ୍ୟୁ ମେକ୍ସିକୋ, ଟେକ୍ସାସ୍, ୱାଶିଂଟନ୍, ଏବଂ ଉଟାରେ ମଧ୍ୟ ହୁଏ । ୧୯୭୭ ମସିହାରେ, କାଲିଫର୍ନିଆର ଅରଭିନରେ ପବନ ବହିବା ସହିତ ଶହ ଶହ ମାଇଲ ଦୂରରେ ଥିବା ଅଞ୍ଚଳରେ ଅନେକ ଶହ ରୋଗ ଘଟିଥିଲା, ଯେଉଁଠାରେ ସାଧାରଣତଃ ଏହି ରୋଗ ଦେଖାଯାଏ ନାହିଁ । ଅନ୍ୟାନ୍ୟ ପଶୁମାନେ ମଧ୍ୟ ଆକ୍ରାନ୍ତ ହୋଇ ପାରନ୍ତି ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ହୋମୱାର୍ଡ଼

***ହୋମୱାର୍ଡ଼***  ୨୦୧୯ ମସିହାରେ ନରିମନ ଆଲିଭଙ୍କ ନିର୍ଦ୍ଦେଶନାରେ ନିର୍ମିତ ଏକ ୟୁକ୍ରେନିୟ ଚଳଚ୍ଚିତ୍ର । ଏହା ୨୦୧୯ ମସିହାରେ କାନ୍ସ ଚଳଚ୍ଚିତ୍ର ଉତ୍ସବରେ ପ୍ରଦର୍ଶିତ ହୋଇଥିଲା । ୟୁକ୍ରେନରୁ ଏହି ଚଳଚ୍ଚିତ୍ରଟିକୁ ୯୨ତମ ଓସ୍କାର ପୁରସ୍କାରର ଶ୍ରେଷ୍ଠ ଆନ୍ତର୍ଜାତିକ ଚଳଚ୍ଚିତ୍ର ବିଭାଗରେ ପୁରସ୍କାର ନିମନ୍ତେ ନାମାଙ୍କିତ ହୋଇଥିଲା କିନ୍ତୁ ଏହାକୁ ମନୋନୀତ କରାଯାଇନଥିଲା ।

## ବିଷୟବସ୍ତୁ
ଋଷିଆ ଓ ୟୁକ୍ରେନ ମଧ୍ୟରେ ହୋଇଥିବା ଯୁଦ୍ଧରେ ନିହତ ନଜିମର ଶବ ସଂଗ୍ରହ ସମୟରେ ନଜିମର ପିତା ମୁସ୍ତାଫା ଏବଂ ତାଙ୍କ ସାନ ଭାଇ ଅଲିମ ମଧ୍ୟରେ ଝଗଡ଼ା ହୁଏ । ମୁସ୍ତାଫାକୁ କ୍ରିମିୟାର ଇସଲାମିୟ ପରମ୍ପରା ଅନୁଯାୟୀ ପୁଅ ନଜିମର ଶବ ସତ୍କାର ନିମନ୍ତେ ୟୁକ୍ରେନର ରାଜଧାନୀ କିଭରୁ କ୍ରିମିୟାକୁ ଯିବାକୁ ପଡ଼େ । କାହାଣୀଟି ଗୋଟିଏ ଶବାଗାରରୁ ଆରମ୍ଭ ହୋଇ, ୟୁକ୍ରେନର ରାଜଧାନୀ କିଭରୁ କ୍ରିମିୟା ପର୍ଯ୍ୟନ୍ତ ଜିପରେ ବସି ଏକ ସଡ଼କ ଯାତ୍ରା ମଧ୍ୟରେ ଗତିଶୀଳ ହୋଇଛି । ବାଟରେ ଗାତରେ ପଡ଼ି ଜିପଟି ଦୁର୍ଘଟଣାଗ୍ରସ୍ତ ହୁଏ । ଅଲିମ ଜିପଟିକୁ ନିକଟସ୍ଥ ଏକ ଗାଡ଼ି ମରାମତି ଗାରେଜକୁ ନେଇଯାଇଛି । ସେଠାରେ ସେ ଗାରେଜ ମିସ୍ତ୍ରୀର ନାତୁଣୀକୁ ଭେଟିଛି । ଝିଅଟି ଅଲିମକୁ ନିକଟସ୍ଥ ନଦୀପାଖକୁ ଯିବାପାଇଁ ପ୍ରବର୍ତ୍ତାଇଛି । ଏହି ସମୟରେ ସେଠାର ସ୍ଥାନୀୟ ଲୋକମାନେ ମୁସ୍ତଫା ଓ ଅଲିମଙ୍କର ମନିପର୍ସଟି ଓ ଅନ୍ୟାନ୍ୟ ଆସବାବପତ୍ର ଛଡ଼ାଇ ନେଇଛନ୍ତି । ସେଠାରେ ଅଲିମ ଓ ମୁସ୍ତାଫା ନିଜର ଝଗଡ଼ା ଭୁଲି ଏକାଠି ହୋଇ ସ୍ଥାନୀୟ ଲୋକଙ୍କ ସହିତ ଲଢ଼ି ନିଜକୁ ରକ୍ଷା କରିବା ସହ ନିଜ ଅର୍ଥ ଓ ଆସବାବପତ୍ର ଫେରି ପାଇଛନ୍ତି । ସେଠାରୁ ସେମାନେ ବନ୍ଧୁ ବସ୍ୟଙ୍କ ଘରେ ପହଞ୍ଚିଛନ୍ତି ଓ ସେଠାରେ ମୁସ୍ତାଫାଙ୍କ ଅସୁସ୍ଥତା ବିଷୟରେ ଜଣାପଡ଼ୁଛି । ବନ୍ଧୁ ବସ୍ୟଙ୍କ ଘରଠାରୁ ମୁସ୍ତାଫାଙ୍କର ନିଜ ଘରର ଦୂରତା ବେଶୀ ନୁହଁ । ମୁସ୍ତାଫା, ବନ୍ଧୁ ବସ୍ୟଙ୍କୁ ମନେଇ ଏକ ଛୋଟ ନୌକା ଉଧାର ନେଇଛନ୍ତି ଓ ନିଜ ଘର ପର୍ଯ୍ୟନ୍ତ ଗସ୍ତ ସମ୍ପୂର୍ଣ୍ଣ କରିଛନ୍ତି । 

## ଚଳଚ୍ଚିତ୍ରଟିର ଗ୍ରହଣୀୟତା
*କଲାଇଡ଼ର*ଓ *ଗାର୍ଡ଼ିୟନ* ଆଦି ପତ୍ରିକା ଏହି ଚଳଚ୍ଚିତ୍ରଟିକୁ ୟୁକ୍ରେନର ସର୍ବକାଳୀନ ଶ୍ରେଷ୍ଠ ଚଳଚ୍ଚିତ୍ରମାନଙ୍କ ମଧ୍ୟରେ ଅନ୍ତର୍ଭୁକ୍ତ କରିଛନ୍ତି ।

## ଅଭିନୟ
* ଅଖତେମ ସେଇତବ୍ଲେଭ ମୁସ୍ତାଫା ଭୂମିକାରେ
* ରେମଜି ବିଲ୍ୟାଲଭ ଅଲିମ ଭୂମିକାରେ

## ଆଧାର
## ବାହାର ଆଧାର
*
ନରଏଥିଷ୍ଟେରନ

,

**ନରଏଥିଷ୍ଟେରନ**, ଅନ୍ୟ ଏକ ନାମ **ନରଏଥିଣ୍ଡ୍ରୋନ, ଏକ ଔଷଧ ଯାହା** ଜନ୍ମ ନିୟନ୍ତ୍ରଣ ବଟିକା, ଋତୁବନ୍ଦ ହରମୋନ ଥେରାପି ଏବଂ ସ୍ତ୍ରୀ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ସ୍ତ୍ରୀ ରୋଗମାନଙ୍କ ମଧ୍ୟରେ ଏଣ୍ଡୋମେଟ୍ରିଓସିସ୍, ଜରାୟୁର ଅସ୍ୱାଭାବିକ ରକ୍ତସ୍ରାବ  ଏବଂ ଋତୁଶୂଳ ଇତ୍ୟାଦି ରୋଗମାନଙ୍କ ନାମ ଉଲ୍ଲେଖନୀୟ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଉଦାସୀନତା, ବ୍ରଣ, କେଶ ବୃଦ୍ଧି ହୋଇପାରେ |  ଜନ୍ମ ନିୟନ୍ତ୍ରଣ କରିବା ଲକ୍ଷରେ ସ୍ତନ୍ୟପାନ କରାଇବା ସମୟରେ ଏହା ବ୍ୟବହୃତ ହୋଇପାରେ । ଏହା ଏକ ଉତ୍ପାଦିତ ପ୍ରୋଜେଷ୍ଟିନ୍ ଯାହା ଏଣ୍ଡୋମେଟ୍ରିଅମକୁ ବିସ୍ତାର ପର୍ଯ୍ୟାୟରୁ ସ୍ରାବ ପର୍ଯ୍ୟାୟ ପର୍ଯ୍ୟନ୍ତ ପରିବର୍ତ୍ତନ କରିଥାଏ । 

ନରଏଥିଷ୍ଟେରନ ପ୍ରଥମେ ୧୯୫୧ ମସିହାରେ ତିଆରି ହୋଇଥିଲା ଏବଂ ପ୍ରଥମ ପ୍ରୋଜେଷ୍ଟିନ୍ ମଧ୍ୟରୁ ଅନ୍ୟତମ ଭାବରେ ବିକଶିତ ହୋଇଥିବା ।  ଏହା ୧୯୫୭ ମସିହାରେ ପ୍ରଥମେ ଡାକ୍ତରୀ ବ୍ୟବହାରରେ ଆସିଥିଲା ଏବଂ ୧୯୬୩ ମସିହାରେ ଜନ୍ମ ନିୟନ୍ତ୍ରଣକାରୀ ଭାବରେ ଇଷ୍ଟ୍ରୋଜେନ୍ ସହିତ ମିଳିତ ଭାବରେ ଉପଲବ୍ଧ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ୨୦୧୮ରେ ଏହା ୫ ନିୟୁରୁ ଅଧିକ ପ୍ରେସକ୍ରିପସନ୍ ସହିତ ଯୁକ୍ତରାଷ୍ଟ୍ରରେ ୧୩୮ ତମ ସାଧାରଣତ ପ୍ରେସକ୍ରିପସନ ଔଷଧ ଥିଲା । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ପାପୋନ (ଗାୟକ)

**ଅଙ୍ଗରାଗ ମହନ୍ତ** (ଜନ୍ମ ୨୪ ନଭେମ୍ବର ୧୯୭୫), ତାଙ୍କ ଷ୍ଟେଜନାମ **ପାପନ**ଦ୍ୱାରା ଜଣାଶୁଣା, ଆସାମର ଜଣେ ଭାରତୀୟ ପ୍ଲେବ୍ୟାକ ଗାୟକ ଏବଂ ରଚୟିତା । ପାପନ ଆସାମୀ ବ୍ୟତୀତ ହିନ୍ଦୀ, ବଙ୍ଗାଳୀ, ତାମିଲ ଏବଂ ମରାଠୀ ବ୍ୟତୀତ ଅନେକ ଭାଷାରେ ଗୀତ ଗାଇଛନ୍ତି । ସେ ହେଉଛନ୍ତି ମୁଖ୍ୟ କଣ୍ଠଶିଳ୍ପୀ ତଥା ଲୋକ-ଫ୍ୟୁଜନ୍ ବ୍ୟାଣ୍ଡ ପାପନ ଏବଂ ଦି ଇଷ୍ଟ ଇଣ୍ଡିଆ କମ୍ପାନୀର ପ୍ରତିଷ୍ଠାତା ।

## ବୃତ୍ତି
ପାପନ ତାଙ୍କର ସଂଗୀତ ପେଶା ୧୯୯୮ରେ ଆସାମି ଗୀତ "ନାସାବା ସୋକୁଲେ" ସ୍ନିଗ୍ଧା ଜୁନାକ ଆଲବମରୁ ଆରମ୍ଭ କରିଥିଲେ । ୨୦୦୪ରେ ସେ ତାଙ୍କର ପ୍ରଥମ ଆଲବମ *ଜୁନାକି ରାତି* ମୁକ୍ତିଲାଭ କରିଥିଲେ ।

ପପନ୍ 2006ରେ *ଷ୍ଟ୍ରିଙ୍ଗ୍ସ - ବାଉଣ୍ଡ ଅଫ୍ ଫେଥ*ର ଚଳଚ୍ଚିତ୍ର "ଓମ୍ ମନ୍ତ୍ର" ଗୀତ ସହିତ ବଲିଉଡରେ ଡେବ୍ୟୁ କରିଥିଲେ । 2011 ରେ, ଦମ୍ ମାରୋ ଦମ୍ ଚଳଚ୍ଚିତ୍ରରୁ ତାଙ୍କ ଗୀତ "ଜିଆନ୍ କ୍ୟୁନ୍" ତାଙ୍କର ପ୍ରଥମ ପ୍ରମୁଖ ହିଟ୍ ହୋଇଥିଲା । 2014ରେ ସେ ଗୁଆଜାରଙ୍କ କବିତା "ଲକିରେନ୍" *କ୍ୟା ଦିଲ କ୍ୟା ଲାହୋର* ଏବଂ ନାଗେଶ କୁକୁନୋରଙ୍କ ଫିଲ୍ମ ଲକ୍ଷ୍ମୀ ପାଇଁ "ସୁନ ରି ବାୱଲି" ଗାଇଥିଲେ । 2015 ରେ, ସେ ଦମ ଲାଗା କେ ହୈଶାରେ *ମୋହ ମୋହ କେ ଢାଗେ* ଏବଂ ହମାରି ଅଧୁରୀ କାହାନୀ (2015)ରେ *ହମନହଭା* ଗୀତ ଗାଇଥିଲେ । 2016ରେ ସେ ସୁଲତାନ ଫିଲ୍ମ ପାଇଁ "ବୁଲେୟା" ଗାଇଥିଲେ । ଅଗଷ୍ଟ 2016 ରେ, ରେଡ୍ ବୁଲ୍ "ହୋମଟାଉନ୍ ହିରୋ" ମୁକ୍ତିଲାଭ କରିଥିଲା, ଏକ ସାତ ଭାଗର ଡକ୍ୟୁମେଣ୍ଟାରୀ ୱେବ୍ ସିରିଜ୍ ଯାହା ପାପନଙ୍କ ଯୌବନ ଏବଂ ବଢୁଥିବା କ୍ୟାରିୟରର କାହାଣୀକୁ ପୁନଃ ସମୀକ୍ଷା କରେ । [9] [10] ସଞ୍ଜୁ ଚଳଚ୍ଚିତ୍ରରୁ ପପନଙ୍କ 2018 ଗୀତ *ବାବା ବୋଲତା ହୈ ବାସ ହୋ ଗୟା* ପ୍ରକୃତ ସଞ୍ଜୁ ଏବଂ "ରିଲ୍" ସଞ୍ଜୁ ମଧ୍ୟରେ ପାର୍ଥକ୍ୟ ଉପରେ ମନ୍ତବ୍ୟ ଦେଇଛି ।

## ବ୍ୟାଣ୍ଡ
2007 ରେ, ପାପନ ଏବଂ ଇଷ୍ଟ ଇଣ୍ଡିଆ କମ୍ପାନୀ ନାମକ ଏକ ଇଲେକ୍ଟ୍ରୋନିକ୍ ଫଲ୍କ-ଫ୍ୟୁଜନ୍ ବ୍ୟାଣ୍ଡ ଗଠନ କରିଥିଲେ । ଏହି ବ୍ୟାଣ୍ଡରେ କଣ୍ଠଦାନରେ ପାପନ, ବ୍ରାଇନ ଦେଶାଇ ଏବଂ ଲାଇଭ ଇଲେକ୍ଟ୍ରୋନିକ୍ସରେ ହାମିମ କାଡର, ଲିଡ ଗିଟାରରେ ଜିଣ୍ଟି, ବାଦ୍ୟରେ କିର୍ତ୍ତୀ ଏବଂ ବାସ ଉପରେ ଡିପୁ ଏବଂ ଡ୍ରମ ଉପରେ ତନ୍ମୟ ରହିଛନ୍ତି । ଏହି ୬ ଜଣ ସଦସ୍ୟ ଆସାମର ଲୋକଠାରୁ ଆରମ୍ଭ କରି ଧାତୁ ଏବଂ ବ୍ଲୁପ୍ ଟ୍ରିପ୍ ହପ୍ ପର୍ଯ୍ୟନ୍ତ ପୃଷ୍ଠଭୂମିରୁ ଆସିଥିଲେ ।

ଏହି ବ୍ୟାଣ୍ଡ ନୂଆଦିଲ୍ଲୀରେ ଥିବା ସାର୍କ ମ୍ୟୁଜିକ୍ ବ୍ୟାଣ୍ଡ ଫେଷ୍ଟିଭାଲ୍, ଇଷ୍ଟୱିଣ୍ଡ୍ ଫେଷ୍ଟିଭାଲ୍ ଏବଂ କୋଭାଲମ୍ ସାହିତ୍ୟ ମହୋତ୍ସବରେ ଦୁଇଥର ଅଭିନୟ କରିଛି ଏବଂ ସିଙ୍ଗାପୁରରେ ସୁତାସିଙ୍କ ସହ ବିଦେଶରେ ଅଭିନୟ କରିଛି । ଏହି ବ୍ୟାଣ୍ଡ ଏକକ ଆଲବମକୁ ଅପେକ୍ଷା କରି ଦୁଇ ବର୍ଷର ବିରତି ନେଇଥିଲା ଯାହା 2011 ଶେଷରେ ଆନ୍ତର୍ଜାତୀୟ ସ୍ତରରେ ମୁକ୍ତିଲାଭ କରିଥିଲା । ସେହି ମାସରେ 4ଟି ବଡ ପର୍ବ ସହିତ ବ୍ୟାଣ୍ଡ ନଭେମ୍ବରରେ କାର୍ଯ୍ୟକୁ ଫେରିଛି । ସେମାନେ ବାଙ୍ଗାଲୋରରେ ଅକ୍ଟୋବର ଫେଷ୍ଟ, ପୁଣେରେ NH7 ୱିକେଣ୍ଡର ଫେଷ୍ଟ ଏବଂ ନୂଆଦିଲ୍ଲୀରେ ରକ୍ ଫର୍ ରାଇଟ୍ସ କନ୍ସର୍ଟରେ ମଧ୍ୟ ଯୋଗଦାନ କରିଥିଲେ ।

## ବ୍ୟକ୍ତିଗତ ଜୀବନ ଏବଂ ଶିକ୍ଷା
ତାଙ୍କ ପିତା ଖାଗେନ ମହନ୍ତଙ୍କର 12 ଜୁନ୍ 2014ରେ ଦେହାନ୍ତ ହୋଇଥିଲା ।

ସେ ବର୍ତ୍ତମାନ ତାଙ୍କ ପତ୍ନୀ ଶ୍ୱେତା ମିଶ୍ର ମହନ୍ତଙ୍କ ସହ ମୁମ୍ବାଇରେ ରୁହନ୍ତି । ସେମାନଙ୍କର ଦୁଇଟି ସନ୍ତାନ ଅଛନ୍ତି ।

ସେ ପ୍ରଥମେ ସେଠାରେ ସ୍ଥାପତ୍ୟ ପାଇଁ ଯାଇଥିଲେ କିନ୍ତୁ ବିଳମ୍ବରେ ସେ ଦିଲ୍ଲୀ ବିଶ୍ୱବିଦ୍ୟାଳୟରେ ଇଂରାଜୀ ସାହିତ୍ୟରେ ଡିଗ୍ରୀ ହାସଲ କରିଥିଲେ । ସେ ମୋତି ଲାଲ ନେହେରୁ କଲେଜକୁ ଯିବା ପୂର୍ବରୁ ରାମଜାସ କଲେଜରେ କିଛି ସମୟ ଅତିବାହିତ କରିଥିଲେ । ଶେଷରେ ସେ କଲେଜର ତୃତୀୟ ବର୍ଷରେ ଛାଡିଥିଲେ ।

## ଆଧାର
ଶ୍ରେଣୀ:୧୯୭୫ ଜନ୍ମ
ଶ୍ରୀକୃଷ୍ଣ ଏକାଡ଼େମୀ

**ଶ୍ରୀକୃଷ୍ଣ ଏକାଡ଼େମୀ**, ଓଡ଼ିଶାର ଜଗତସିଂହପୁରରେ ଅବସ୍ଥିତ ଏକ ସରକାରୀ ଉଚ୍ଚ ବିଦ୍ୟାଳୟ । ୧୯୩୫ ମସିହାରେ ପ୍ରତିଷ୍ଠିତ ହୋଇଥିବା ଏହି ବିଦ୍ୟାଳୟରେ ୬ଷ୍ଠରୁ ଦଶମ ଶ୍ରେଣୀ ପର୍ଯ୍ୟନ୍ତ ପାଠ ପଢ଼ା ହୁଏ । ଏଠାରେ ଉଭୟ ପୁଅ ଓ ଝିଅ ପାଠ ପଢ଼ନ୍ତି । ଏହା ଏସ. କେ. ଏକାଡ଼େମୀ ନାମରେ ମଧ୍ୟ ପରିଚିତ ।

## ଅବସ୍ଥିତି 
ଏହି ବିଦ୍ୟାଳୟଟି ଜଗତସିଂହପୁର ଜିଲ୍ଲାର ସଦର ମହକୁମାଠାରେ ଅବସ୍ଥିତ । 

## ଇତିହାସ 
ଏହା ୧୯୩୫ ମସିହାରେ ପ୍ରତିଷ୍ଠିତ ହୋଇଥିଲା । 

## ଆଧାର 
ଶ୍ରେଣୀ:ଓଡ଼ିଶାରେ ଶିକ୍ଷା
ଶ୍ରେଣୀ:ଓଡ଼ିଶାର ବିଦ୍ୟାଳୟ
ଶ୍ରେଣୀ:ଜଗତସିଂହପୁର ଜିଲ୍ଲା
କୁମୁଡା ପାହାଡ଼

**କୁମୁଡା ପାହାଡ** ବଲାଙ୍ଗିର ଜିଲ୍ଲାର ଟିଟିଲାଗଡ ସହରଠାରୁ ୦.୫ କି.ମି. ଦୂରରେ ଅବସ୍ଥିତ ଏକ ଆକର୍ଷଣୀୟ ଦର୍ଶନୀୟ ସ୍ଥାନ । ଏହି ପାହାଡର ଏକ ୮୦ ଫୁଟ ଦୈର୍ଘ୍ୟ ଓ ୪୦ ଫୁଟ ପ୍ରସ୍ଥ ବିଶିଷ୍ଟ ପ୍ରାକୃତିକ ଗୁମ୍ଫା ଭିତରେ ପ୍ରଭୁ ଧବଳେଶ୍ୱର ମହାଦେବଙ୍କୁ ପୂଜା କରାଯାଏ । ଧବଳେଶ୍ୱର ମନ୍ଦିରଟି ଏହି ପାହାଡର ପାଦଦେଶରୁ ୪୦ ଫୁଟ ଉଚ୍ଚରେ ଅବସ୍ଥିତ। ଏହାକୁ ଲାଗି ଅନ୍ୟ ତିନୋଟି ଗୁମ୍ଫା ମଧ୍ୟ ରହିଛି । ଏହି ମନ୍ଦିରର ମହାଶିବରାତ୍ରି ଓଡ଼ିଶା ପ୍ରସିଦ୍ଧ । ପ୍ରତି ବର୍ଷ ଶ୍ରାବଣ ମାସ ସାରା ଏହି ଶୈବପୀଠରେ ହଜାର ହଜାର ଭକ୍ତଙ୍କର ଭିଡ ଜମେ । ଏହି ଶୈବ ପୀଠ ନିକଟରେ ଥିବା ପ୍ରଭୁ ଶ୍ରୀରାମଙ୍କ ମନ୍ଦିର ଏବଂ ପାହାଡ ଉପରେ ଥିବା ଏକ ଛୋଟ ଜଳାଶ୍ରୟ ଏହି ସ୍ଥାନର ଅନ୍ୟ ଏକ ବିଶେଷତ୍ବ ।

## ଆଧାର
ହେମୁ ଗଦାଭି

**ହେମୁ ଗଦାଭି** (୪ ସେପ୍ଟେମ୍ବର ୧୯୨୯ – ୨୦ ଅଗଷ୍ଟ ୧୯୬୫) ଜଣେ ଗୁଜରାଟି ଗାୟକ, ସଙ୍ଗୀତକାର, ଗୀତିକାର ଏବଂ ନାଟ୍ୟକାର ଥିଲେ । ସେ ଗୁଜରାଟର ସୌରାଷ୍ଟ୍ର ଅଞ୍ଚଳର ଲୋକଗୀତର ଜଣେ ପ୍ରତିପାଦକ ଥିଲେ ।

## ପ୍ରାରମ୍ଭିକ ଜୀବନ ଓ ପରିବାର 
ସେ ୧୯୨୯ ମସିହାର ସେପ୍ଟେମ୍ବର ୪ ତରିଖରେ ଗୁଜରାଟର ସୁରେନ୍ଦ୍ରନଗର ଜିଲ୍ଲାର ସାୟଲାସ୍ଥିତ ଧଙ୍କଣିଆ ଗ୍ରାମରେ ଜନ୍ମଗ୍ରହଣ କରିଥିଲେ । ସେ ହରିବା ଗଦାଭିଙ୍କୁ ବିବାହ କରିଥିଲେ । ତାଙ୍କ ପୁଅ ବିହରିଦାନ ଗଦାଭି ମଧ୍ୟ ଜଣେ ଗାୟକ ।

ସେ ପିଲାଦିନରୁ ଲୋକଗୀତ ପ୍ରତି ଆକୃଷ୍ଟ ଥିଲେ ଏବଂ ୧୪ ବର୍ଷ ବୟସରେ ଶକ୍ତି ପ୍ରଭାବ କଳାମନ୍ଦିରରେ ୧୫ ଟଙ୍କା ଦରମାରେ କାମ କରିବା ଆରମ୍ଭ କରିଥିଲେ । ସେ ତାଙ୍କ ପ୍ରଥମ ନାଟକରେ ଭଗବାନ କୃଷ୍ଣଙ୍କ ଭୂମିକାରେ ଅଭିନୟ କରିଥିଲେ, ଯାହାକି ଦର୍ଶକମାନଙ୍କୁ ଆକୃଷ୍ଟ କରିଥିଲା । ଏହି ନାଟକରେ ସେ ତାଙ୍କର ପ୍ରତମ ଗୀତ "ଗମଡୁ ମୁଜନେ ପ୍ୟାରେ ଗୋକୁଲ" ଗାଇଥିଲେ । ଜାମ୍‌ନଗରରେ ସେ ରନକଦେବୀ ନାଟକରେ ମୁଖ୍ୟ ମହିଳା ଚରିତ୍ରରେ ଅଭିନୟ କରିଥିଲେ । ଧୀରେ ଧୀରେ ସେ ଚରଣ ସାହିତ୍ୟ ଶିକ୍ଷା କରିଥିଲେ ଏବଂ ନାଟକରେ ଅଭିନୟ ସହିତ ଲୋକଗୀତ ଗୁଡ଼ିକର ଗାନ ମଧ୍ୟ କରୁଥିଲେ । ୧୯୫୫ ମସିହା ପର୍ଯ୍ୟନ୍ତ ସେ ୱାଙ୍କନେର ଡ୍ରାମା କମ୍ପାନୀ ଏବଂ ରାଜକୋଟର ଚୈତନ୍ୟ ଡ୍ରାମ କମ୍ପାନୀରେ କାମ କରୁଥିଲେ ।

## ପେଷା 
୧୯୯୫ ମସିହାରେ ଗିଜୁଭାଇ ବ୍ୟାସ ଏବଂ ଚନ୍ଦ୍ରକାନ୍ତଭାଇ ଭଟ୍ଟ ହେମୁଙ୍କ ନାଟକ ଦେଖି ତାଙ୍କୁ ଆକଶବାଣୀକୁ ନିମନ୍ତ୍ରଣ କରିଥିଲେ ଏବଂ ସେ ଆକାଶବାଣୀ ରାଜକୋଟରେ ଜଣେ ତାନପୁରା ବାଦକ ଭାବରେ କାର୍ଯ୍ୟ କରିଥିଲେ । ସେହି ସମୟରେ ସେ ଜବରଛନ୍ଦ ମେଘନି ଏବଂ ଦୁଲା ଭୟ କାଗ ଆଦି ଶିଖିଥିଲେ ଏବଂ ଲୋକଗୀତ ରେକର୍ଡ଼ କରି ଆକାଶବାଣୀରେ ପ୍ରସାରଣ କରିଥିଲେ ।

୧୯୬୨/୬୩ ମସିହାରେ କଲମ୍ବିଆ କମ୍ପାନୀଦ୍ୱାରା *ହଲମାନ ମେ ଉଜାଲି* ନାମକ ତାଙ୍କର ଏକ ଗୀତ ଆଲବମ୍ ମୁକ୍ତିଲାଭ କରିଥିଲା । ଏଚ୍ ଏମ୍‌ଭିଦ୍ୱାରା *ଶିବାଜୀ ନୁ ହଲରଦୁ*, *ଆମେ ମାହିଯାରାରେ*, *ମୋରବି ନି ବାନିଯାନ୍* ନାମକ କିଛି ଆଲବମ୍ ମୁକ୍ତିଲାଭ କରିଥିଲା, ଯାହାକି ଗୁଜରାଟରେ ସେହି ସମୟରେ ଅନେକ ଲୋକପ୍ରିୟତା ପାଇଥିଲା । ଏହା ବ୍ୟତୀତ ସେ *ସତ୍ୟାବାଦୀ ରାଜା ହରିଶ୍ଚନ୍ଦ୍ର* ଏବଂ *ପୃଥ୍ୱୀରାଜ ଚୌହାନ* ଭଳି କିଛି ନାଟକରେ ଅଭିନୟ କରିଥିଲେ ।

## ମୃତ୍ୟୁ 
:

୧୯୬୫ ମସିହାର ଅଗଷ୍ଟ ୩୦ ତାରିଖରେ ସେ ଆକାଶବାଣୀର ଏକ କାର୍ଯ୍ୟକ୍ରମ ପାଇଁ ରେକର୍ଡ଼ିଂ କରୁଥିବାବେଳେ ପଦ୍ଧାରିଠାରେ ରକ୍ତସ୍ରାବରେ ଶିକାର ହୋଇ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୩୬ ବର୍ଷ ବୟସ ହୋଇଥିଲା ।

## ପୁରସ୍କାର 
* ରାଷ୍ଟ୍ରପତି ସର୍ବପଲ୍ଲୀ ରାଧାକ୍ରିଷ୍ଣନଙ୍କଦ୍ୱାରା ଶ୍ରେଷ୍ଠ ଲୋକଗୀତ ସଙ୍ଗୀତ ପୁରସ୍କାର
* ଗୁଜରାଟ ସରକାରଙ୍କଦ୍ୱାରା ଶ୍ରେଷ୍ଠ ଲୋକଗୀତ ଗାୟକ ସମ୍ମାନ
* କୁସୁମ୍ବି ନୋ ରଙ୍ଗ ନାମ ଗୁଜରାଟି କଥାଚିତ୍ର ପାଇଁ ଶ୍ରେଷ୍ଠ ପଚ୍ଛଦପଟ ଗାୟକ ସମ୍ମାନ

## ଆଧାର 
ଶ୍ରେଣୀ:ଭାରତୀୟ ନାଟ୍ୟକାର
ଶ୍ରେଣୀ:ଭାରତୀୟ ଲୋକଗୀତ ଗାୟିକା
ଶ୍ରେଣୀ:ଭାରତୀୟ ଅଭିନେତା
ଶ୍ରେଣୀ:ଭାରତୀୟ ଗୀତିକାର
ଡଲି ଗୁଲେରିଆ

**ଡଲି ଗୁଲେରିଆ** (ଜନ୍ମ: ୧୪ ଅପ୍ରେଲ ୧୯୪୯) ଜଣେ ଭାରତୀୟ କଣ୍ଠଶିଳ୍ପୀ ଯିଏକି ମୁଖ୍ୟତଃ ପଞ୍ଜାବର ଲୋକଗୀତ କ୍ଷେତ୍ରରେ ସକ୍ରିୟ ଅଛନ୍ତି । ସେ ପଞ୍ଜାବୀ ଗୀତ ବ୍ୟତୀତ ଶବ୍ଦ ଗୁରବନି, ସୁଫି ଏବଂ ଗଜଲ ଆଦି ଗାଇଥାନ୍ତି ।

## ଜନ୍ମ, ପରିବାର ଓ ଶିକ୍ଷା 
ଡଲି ୧୯୪୯ ମସିହାର ଅପ୍ରେଲ ୧୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଜୋଗିନ୍ଦର ସିଂହ ଜଣେ ଅଧ୍ୟାପକ ଥିଲେ ଏବଂ ତାଙ୍କା ମାଆ ସୁରିନ୍ଦର କୌର ଥିଲେ ଜଣେ ଜଣାଶୁଣା ଲୋକଗୀତ ଗାୟିକା । ୧୯୭୦ ମସିହାରେ ସେ ସେନା ଅଧିକାରୀ କର୍ଣ୍ଣେଲ୍ ଏସ୍.ଏସ୍. ଗୁଲେରିଆଙ୍କୁ ବିବାହ କରିଥିଲେ ।

## ପେଷା
ବିବାହ ପରେ ମାତୃତ୍ୱ ଲାଭ କରିସାରିବା ପରେ ତାଙ୍କ ପତିଙ୍କ ପ୍ରେରଣାରେ ସେ ସଙ୍ଗୀତ ଶିକ୍ଷା ଆରମ୍ଭ କରିଥିଲେ ଏବଂ ପଟିଆଲା ଘରାନାର ସଙ୍ଗୀତ ଗୁରୁ ଉସ୍ତାଦ ଅବଦୁଲ ରେହମାନ ଖାନ୍ ତାଙ୍କୁ ଶାସ୍ତ୍ରୀୟ ସଙ୍ଗୀତ ଶିକ୍ଷା ଦେଇଥିଲେ । ପ୍ରଥମେ ସେ ଶାସ୍ତ୍ରୀୟ ସଙ୍ଗୀତ ସହିତ ପଞ୍ଜାବୀ ଲୋକଗୀତ ଗାଇଥିଲେ ।

ପିଲାଦିନରୁ ଧାର୍ମିକ ଚିନ୍ତାଧାରାରେ ବଢ଼ିବା ତାଙ୍କୁ ଗୁରୁଙ୍କ ପ୍ରଶିକ୍ଷଣରେ ସେ ତାଙ୍କର ପ୍ରଥମ ଆଲବମ୍‌ରେ ଗୀତ ଗାଇଥିଲେ । ପରେ ତାଙ୍କର କିଛି ଗୀତ ତାଙ୍କ ମାଆଙ୍କ ସହିତ ମୁକ୍ତିଲାଭ କରିଥିଲା । ଶିବ କୁମାର ବତଲବି, ଭାଇ ବୀର ସିଂହଙ୍କ ଭଳି ଜଣାଶୁଣା କବିମାନଙ୍କର କବିତାଗୁଡ଼ିକୁ ତାଙ୍କ କଣ୍ଠରେ ମୁକ୍ତିଲାଭ କରିଥିଲା ।

## ଆଧାର
ଶ୍ରେଣୀ:୧୯୪୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଲୋକ
ଶ୍ରେଣୀ:ଭାରତୀୟ ଲୋକଗୀତ ଗାୟିକା
ଦୁର୍ଗାଷ୍ଟମୀ

**ଦୁର୍ଗାଷ୍ଟମୀ** ବା ମହାଷ୍ଟମୀ ଏକ ପବିତ୍ର ଦିବସ ଯାହା ପାଞ୍ଚଦିନିଆ ଦୁର୍ଗା ପୂଜା ଅବସରରେ ମା ଦୂର୍ଗାଙ୍କୁ ଭକ୍ତି ଓ ସମ୍ମାନ ଜଣେଇବାକୁ ପାଳନ କରାଯାଏ । ପରମ୍ପରା ଅନୁସାରେ ପ୍ରତି ହିନ୍ଦୁ ଗୃହରେ ଦୂର୍ଗା ପୂଜା ଦଶ ଦିନ ଧରି ପାଳନ କରିବା କଥା କିନ୍ତୁ ଦୂର୍ଗା ମଣ୍ଡପରେ ଏହା ଷଷ୍ଠୀ (Shashthi) ଦିବସଠାରୁ ପାଞ୍ଚ ଦିନ ପାଳନ କରାଯାଉଛି ।  ଭାରତରେ ଏହି ଦିନ ଅନେକ ସ୍ଥାନରେ ଲୋକମାନେ ଉପବାସ ପାଳନ କରନ୍ତି । ସୁନ୍ଦର ପୋଷାକ ପିନ୍ଧି ଲୋକମାନେ ଏକତ୍ରିତ ହୋଇ ଗରବା ନୃତ୍ୟ କରନ୍ତି । ଦେବୀଙ୍କର ଅସ୍ତ୍ରସବୁ ଏହି ଦିନ ପୂଜା କରାଯାଉଥିବାରୁ ଏହି ଦିବସକୁ ‘ଅସ୍ତ୍ର ପୂଜା’ ଦିବସ ମଧ୍ୟ କୁହାଯାଏ । ଅନେକ ସ୍ଥାନରେ ଅସ୍ତ୍ର ବ୍ୟବହାର କରି ମାର୍ଶାଲ କଳା ପ୍ରଦର୍ଶନ କରୁଥିବାରୁ ଏହି ଦିବସକୁ ବୀର ଅଷ୍ଟମୀ ମଧ୍ୟ କୁହାଯାଏ । 

## ବର୍ଣ୍ଣନା
ନବରାତ୍ରି (Navratri) ବା ଦୂର୍ଗା ପୂଜା ଉତ୍ସବର ଅଷ୍ଟମୀ ଦିନଟି ଦୂର୍ଗାଷ୍ଟମୀ ବା ଦୂର୍ଗା ଅଷ୍ଟମୀ ରୂପେ ପରିଚିତ । ଏହାକୁ ମହାଷ୍ଟମୀ ମଧ୍ୟ କୁହାଯାଏ ଓ ଏହି ଦିନଟି ହିନ୍ଦୁମାନଙ୍କର ଏକ ପବିତ୍ର ଦିବସ । ହିନ୍ଦୁ କ୍ୟାଲେଣ୍ଡର ଅନୁସାରେ ଆଶ୍ୱିନ ମାସ ଶୁକ୍ଳ ପକ୍ଷର ଅଷ୍ଟମୀ ତିଥିରେ ଏହି ଦିବସ ପାଳନ କରାଯାଏ । କେତେକ ସ୍ଥାନରେ ବିଶ୍ୱାସ କରାଯାଏ, ମା ଦୁର୍ଗାଙ୍କର କପାଳରୁ ଦେବୀ ଚାମୁଣ୍ଡା ଏହି ଦିବସରେ ଜାତ ହୋଇ ମହିଷାସୁରର (Mahishasura) ତିନି ସାଥି ଚଣ୍ଡ, ମୁଣ୍ଡ ଓ ରକ୍ତବୀଜ ଅସୁରକୁ ମାରିଥିଲେ ।  ଚଉଷଠି ଯୋଗିନୀ ଓ ଅଷ୍ଟ ଶକ୍ତି ବା ଅଷ୍ଟ ମାତୃକା (ଦେବୀ ଦୁର୍ଗାଙ୍କର ଭୟାନକ ରୂପ) ପୂଜା ମଧ୍ୟ ଏହି ଦିନ କରାଯାଏ । ଭାରତର ବିଭିନ୍ନ ସ୍ଥାନରେ ଅଷ୍ଟ ଶକ୍ତିଙ୍କର ବିଭିନ୍ନ ରକମର ବର୍ଣ୍ଣନା କରାଯାଏ କିନ୍ତୁ ସମସ୍ତେ ଶକ୍ତିଙ୍କର ଅବତାର ରୂପେ ମାନ୍ୟତା ପାଇଥାନ୍ତି ।   ପୂଜା ପାଉଥିବା ଏହି ଅଷ୍ଟ ଶକ୍ତିଙ୍କର ନାମ ୟଥାକ୍ରମେ ବ୍ରାହ୍ମଣୀ, ମାହେଶ୍ୱରୀ, କୌମାରୀ, ବୈଷ୍ଣବୀ, ବରାହୀ, ନରସିଂହୀ, ଇନ୍ଦ୍ରାଣୀ ଓ ଚାମୁଣ୍ଡା ।

## ପରମ୍ପରା
ଉତ୍ତର ଭାରତରେ ଦୁର୍ଗାଷ୍ଟମୀ ଦିନ କୁମାରୀମାନଙ୍କୁ ଘରକୁ ଡାକି ସମ୍ମାନ ଦେବା ପରମ୍ପରା ଆରମ୍ଭ ହୋଇଥିଲା ଏକ ଦୂର୍ଗାଷ୍ଟମୀ ଦିନ । ପାଞ୍ଚରୁ ସାତ ଜଣ କୁଆଁରୀ ଝିଅଙ୍କୁ ଘରକୁ ଡାକି ସମ୍ମାନ ଦିଆଯାଏ । ଏହାର ତାତ୍ପର୍ଯ୍ୟ ହେଲା, କନ୍ୟାମାନଙ୍କୁ ପୃଥିବୀରେ ମା ଦୁର୍ଗାଙ୍କର ଶକ୍ତି ବୋଲି ମନେକରାଯାଏ ।  ସେହି ଝିଅମାନେ ଆସିଲେ ଘର ଭିତରକୁ ଆସିବା ପୂର୍ବରୁ ତାଙ୍କର ପାଦ ଧୋଇଦେଇ ଘରକୁ ସ୍ୱାଗତ କରାଯାଏ ଓ ଟା’ପରେ ତାଙ୍କର ଆଳତି ଓ ପୂଜା କରାଯାଏ । ଏହା ପରେ ତାଙ୍କୁ ଖାଦ୍ୟ ଓ ମିଠା ଓ ଉପହାର ଦେଇ ଆପ୍ୟାୟିତ କରାଯାଏ । । 

ବିଗତ ଓ ଆସନ୍ତା ଦୂର୍ଗାଷ୍ଟମୀ ଦିନଗୁଡ଼ିକ ୟଥାକ୍ରମେ: - ରବିବାର,୬ ଅକ୍ଟୋବର ୨୦୧୯; ଶୁକ୍ରବାର ଅକ୍ଟୋବର ୨୦୨୦; ବୁଧବାର, ୧୩ ଅକ୍ଟୋବର ୨୦୨୧; ସୋମବାର, ୩ ଅକ୍ଟୋବର ୨୦୨୨ ଓ ଶନିବାର, ୨୨ ଅକ୍ଟୋବର ୨୦୨୩ ।

## ଆଧାର
 ଶ୍ରେଣୀ:ହିନ୍ଦୁ ଦେବୀ
ତାମଦେଇ

**ତାମଦେଇ** ବରଗଡ ଜିଲ୍ଲାରେ ଅବସ୍ଥିତ ଗୋଟିଏ ପର୍ଯ୍ୟଟନ ସ୍ଥଳ । ଏହା ବରଗଡ଼ ଜିଲ୍ଲାର ଚିଲିକା ନାମରେ ମଧ୍ୟ ପରିଚିତ । ଏହା ଓଡ଼ିଶାର ବରଗଡ ଜିଲ୍ଲାସ୍ଥିତ ଅମ୍ବାଭୋନା ବ୍ଲକର ଗୋଟିଏ ଛୋଟ ଗ୍ରାମ ଏବଂ ଏହାର ପିନ୍ ନମ୍ବର ୭୬୮୦୫୨ ।                                 ଏହା ଅମ୍ବାଭୋନା ତହସିଲ ଅଫିସରୁ ୫୦ କି.ମି.ଏବଂ ବରଗଡ ଜିଲ୍ଲାର ମୁଖ୍ୟ ସରକାରୀ ଡାକ୍ତରଖାନାରୁ ୭୮ କି.ମି. ଦୂରରେ ଅବସ୍ଥିତ ।                                    ତାମଦେଇ ଗ୍ରାମର ମୋଟ ଭୌଗଲିକ ସିମା ୨ ହେକ୍ଟର ଅଟେ। ଏଠାରେ ମାତ୍ର ୫୮ ଜଣ ଲୋକ ବସବାସ କରନ୍ତି ଯାହା ମଧ୍ୟରେ ୩୧ ଜଣ ପୁରୁଷ ଏବଂ ୨୭ ଜଣ ମହିଳା ଅଛନ୍ତି । ଏଠାକାର ଶିକ୍ଷିତହାର ୬୮.୯୭% ଏବଂ କେବଳ ୧୧ଟି ଘର ଅଛି । ତାମଦେଇର ଜଳାଶୟରେ ହୀରାକୁଦ ବନ୍ଧର ପାଣି ଆସି ମିଳିତ ହୁଏ ଏବଂ ଦେବ୍ରୀଗଡ଼ ବନ୍ୟଜନ୍ତୁ ଅଭୟାରଣ୍ୟରୁ ବହୁ ପ୍ରକାର ପକ୍ଷୀ ଆସି ପାଣି ପିଅନ୍ତି ଏବଂ ପ୍ରାକୃତିକ ସୌନ୍ଦର୍ଯ୍ୟର ଆନନ୍ଦ ଉପଭୋଗ କରନ୍ତି । ତାମଦେଇ ଗ୍ରାମବାସୀ ଏହି ପକ୍ଷୀମାନଙ୍କୁ ସୁରକ୍ଷା ଦିଅନ୍ତି । ଏହାଯୋଗୁଁ ତାମଦେଇକୁ ପକ୍ଷୀଗ୍ରାମ ବୋଲି କୁହାଯାଏ । ଏହାର ଆଖପାଖ ପ୍ରସିଦ୍ଧ ମନ୍ଦିରଗୁଡିକ ହେଉଛି ପଥରସେନି ମନ୍ଦିର ଏବଂ ଅମ୍ବାଭୋନାର କେଦାରନାଥ ମନ୍ଦିର ।

## ଆଧାର 
ଶ୍ରେଣୀ:ଓଡ଼ିଶାର ପର୍ଯ୍ୟଟନ ସ୍ଥଳସମୂହ
ଶ୍ରେଣୀ:ବରଗଡ଼ ଜିଲ୍ଲାର ଗାଆଁ ଓ ସହର
ବାସୁ ସେଠୀ

**ବାସୁ ସେଠୀ** ଜଣେ ଭାରତୀ ସ୍ୱାଧୀନତା ସଂଗ୍ରାମୀ ଥିଲେ | ମେଳିର ନେତୃତ୍ତ୍ୱ ନେଇଥିଲେ । ଫସଲ ହାନି ଯୋଗୁ ଦୁର୍ଭିକ୍ଷ ପଡ଼ିବା ସତ୍ତ୍ୱେ ରାଜାଙ୍କ ଅତ୍ୟାଚାର ପୂର୍ବବତ ରହିଥିବାରୁ ସେ  ୧୯୨୧-୨୨ ମସିହାରେ ପ୍ରଜାମାନଙ୍କୁ ଏକଜୁଟ କରି ବିଦ୍ରୋହ କରିଥିଲେ । ୧୯୨୨ ଅପ୍ରେଲ ୨୨ ତାରିଖରେ ବ୍ରିଟିଶ ସେନାର ଗୁଳିମାଡ଼ରେ ସେ ନିହତ ହୋଇଥିଲେ ।

## ଜୀବନୀ 
ବାସୁ ସେଠୀ ଓଡ଼ିଶାର କେନ୍ଦ୍ରାପଡ଼ା ଜିଲ୍ଲାସ୍ଥିତ ରାଜକନିକା ବ୍ଲକ ଅନ୍ତର୍ଗତ ତେନ୍ତୁଳିକୋଳି ଗ୍ରାମରେ ଜନ୍ମଗ୍ରହଣ କରିଥିଲେ । ଘରେ ଅର୍ଥାଭାବରୁ ସେ ପାଠ ପଢ଼ିପାରିନଥିଲେ । ତାଙ୍କ ପୂର୍ବଜ ଅମଳର ଜମିକୁ ରାଜା ରାଜେନ୍ଦ୍ର ନାରାୟଣ ଭଞ୍ଜଦେଓ ଜବରଦଖଲ କରିଥିଲେ । ରାଜା ପ୍ରଜାମାନଙ୍କ ପାଖରୁ ଚଉଷଠି ପ୍ରକାର କର ଆଦାୟ କରି ଭୋଗବିଳାସରେ ଜୀବନ କାଟିବାକୁ କରି ସେ ପ୍ରଜାମେଳି କରିଥିଲେ । ୧୯୨୧-୨୨ ମସିହାରେ ଫସଲ ହାନି ଯୋଗୁ ଦୁର୍ଭିକ୍ଷ ପଡ଼ିବା ସତ୍ତ୍ୱେ ରାଜାଙ୍କ ଅତ୍ୟାଚାର ପୂର୍ବବତ ରହିବାରୁ ତାଙ୍କ ନେତୃତ୍ୱରେ ପ୍ରଜାମାନେ ବିଦ୍ରୋହ କରିଥିଲେ ।

### ମୃତ୍ୟୁ
୧୯୨୨ ମସିହାରେ ମେଘପୁରସ୍ଥିତ ବଜ୍ରମହାକାଳୀ ମନ୍ଦିର ପ୍ରାଙ୍ଗଣରେ ରାଜା, ବ୍ରିଟିଶ ସେନା ଏବଂ କଟକ ଜିଲ୍ଲାର ତତ୍କାଳୀନ ପୁଲିସ ସୁପରିଣ୍ଟେଣ୍ଡେଣ୍ଟ ଶ୍ରୀକୃଷ୍ଣ ମହାପାତ୍ର ପ୍ରଜାମେଳିକୁ ଦମନ କରିବା ପାଇଁ ନାନାଦି ଅତ୍ୟାଚାର କରିବା ଆରମ୍ଭ କଲେ । ଏହି ସେନାନୀ ସହ ଏକ ମୁହାଁମୁହିଁ ଯୁଦ୍ଧରେ ଏହି ବର୍ଷ ଅପ୍ରେଲ ୨୨ ତାରିଖରେରେ ଗୁଳିମାଡ଼ରେ ମେଘପୁରର ବେବର୍ତ୍ତା ପୋଖରୀ କୂଳରେ ସେ ନିହତ ହୋଇଥିଲେ ।

## ଆଧାର 
ଶ୍ରେଣୀ:୧୯୨୨ ମୃତ୍ୟୁ
ଫ୍ଲୁଟିକାସୋନ

**ଫ୍ଲୁଟିକାସୋନ** ହେଉଛି ଏକ ଷ୍ଟିରଏଡ ଯାହା ଆଜମା, ସିଓପିଡି ଏବଂ ଆଲର୍ଜି ରାଇନାଇଟିସର ଚିକିତ୍ସା ପାଇଁ ବ୍ୟବହୃତ ହୁଏ ।  ଆଜମା ଏବଂ ସିଓପିଡି ପାଇଁ ଏହା ଦୀର୍ଘକାଳୀନ ଭିତ୍ତିରେ ବ୍ୟବହୃତ ହୁଏ । 

୧୯୮୦ ମସିହାରେ ଫ୍ଲୁଟିକାସୋନ୍ ପ୍ରୋପିଅନେଟ୍ ପ୍ୟାଟେଣ୍ଟ୍ ହୋଇଥିଲା ଏବଂ ୧୯୯୦ ମସିହାରେ ଚିକିତ୍ସା କରିବା ପାଇଁ   ଅନୁମୋଦିତ ହୋଇଥିଲା ।  ଯୁକ୍ତରାଜ୍ୟରେ ୨୫୦ ମାଇକ୍ରୋଗ୍ରାମ ବିଶିଷ୍ଟ ୬୦ ମାତ୍ରାର ମୂଲ୍ୟ ପ୍ରାୟ £୨୫ ।  ଏହା ଫ୍ଲୁଟିକାସୋନ/ଫର୍ମୋଟେରୋଲ ଏବଂ ଫ୍ଲୁଟିକାସୋନ/ସାଲମେଟେରୋଲ ଔଷଧର ମିଶ୍ରଣ ଭାବରେ ମଧ୍ୟ ଉପଲବ୍ଧ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ମମତା ଚନ୍ଦ୍ରକର

**ମମତା ଚନ୍ଦ୍ରକର** (ଜନ୍ମ: ୩ ଡିସେମ୍ବର ୧୯୫୮) ଛତିଶଗଡ଼ର ଜଣେ ପଦ୍ମଶ୍ରୀ ପୁରସ୍କାର ପ୍ରାପ୍ତ ଲୋକ ଗାୟକ । ତାଙ୍କୁ ଛତିଶଗଡ଼ର ନାଇଟାଆଙ୍ଗେଲ କୁହାଯାଏ । ମମତା ଚନ୍ଦ୍ରକର ଇନ୍ଦିରା କଳା ସଂଗୀତ ବିଶ୍ୱବିଦ୍ୟାଳୟରେ ଗୀତରେ ସ୍ନାତକୋତ୍ତର ଡିଗ୍ରୀ ହାସଲ କରିଛନ୍ତି । ମମତା ଚନ୍ଦ୍ରକର ୧୦ ବର୍ଷ ବୟସରେ ଗୀତ ଗାଇବା ଆରମ୍ଭ କରିଥିଲେ ଏବଂ ୧୯୭୭ ମସିହାରେ ଆକାଶବାଣୀ କେନ୍ଦ୍ର ରାୟପୁର ସହିତ ଲୋକ ଗାୟକ ଭାବରେ ବୃତ୍ତିଗତ ଭାବରେ କାର୍ଯ୍ୟ କରିଥିଲେ । ସେ ନିଜ କାର୍ଯ୍ୟ ପାଇଁ ୨୦୧୬ରେ ପଦ୍ମଶ୍ରୀ ପୁରସ୍କାର ପାଇଛନ୍ତି,ଏବଂ ଅନ୍ୟାନ୍ୟ ରାଜ୍ୟ ସ୍ତରୀୟ ପୁରସ୍କାର ଜିତିଛନ୍ତି । ତାଙ୍କ ସ୍ୱାମୀ ପ୍ରେମ ଚନ୍ଦ୍ରକର ଚଲିଉଡର ଜଣେ ନିର୍ମାତା ଏବଂ ନିର୍ଦ୍ଦେଶକ ଅଟନ୍ତି । 

## ପ୍ରାରମ୍ଭ ଜୀବନ
ମମତା ଚନ୍ଦ୍ରକର ୧୯୫୮ ମସିହାରେ ଶ୍ରୀ ଦାଉ ମହା ସିଂ ଚନ୍ଦ୍ରକରଙ୍କଠାରେ ଜନ୍ମଗ୍ରହଣ କରିଥିଲେ, ଯିଏକି ନିଜେ ଲୋକ ସଂଗୀତ ବିଷୟରେ ଗଭୀର ଜ୍ଞାନ ରଖିଥିଲେ । ଯେତେବେଳେ ବଲିଉଡ ସଂଗୀତ ସ୍ଥାନୀୟ ଲୋକ ସଂଗୀତ ଉପରେ ପ୍ରଭାବ ପକାଉଥିଲା, ସେ ୧୯୭୪ ମସିହାରେ "ସୋନହା-ବିହନ" ନାମକ ଏକ କମ୍ପାନୀ ଆରମ୍ଭ କରିଥିଲେ । ଏହି ଚିନ୍ତାଧାରା ସହିତ ସୋନହା-ବିହନ ମାର୍ଚ୍ଚ ୧୯୭୪ରେ ଚାଳିଶରୁ ପଚାଶ ହଜାର ଲୋକଙ୍କ ସାମ୍ନାରେ ଅଭିନୟ କରିଥିଲେ ।  ଲୋକଙ୍କ ସାମ୍ନାରେ ପ୍ରଦର୍ଶନ କରିଥିବା ଏହି ଚିନ୍ତାଧାରା ସହିତ ଲୋକ ସଂଗୀତର ପ୍ରାଣକୁ ଲୋକଙ୍କ ହୃଦୟ ଏବଂ ମନରେ ଜୀବନ୍ତ ରଖିବା ପାଇଁ ସୋନା-ବିହନ ଲକ୍ଷ୍ୟ ରଖାଯାଇଥିଲା । ଲୋକ ସଂଗୀତକୁ ପ୍ରୋତ୍ସାହିତ କରିବା ପାଇଁ ଦାଉ ମହା ସିଂ ତାଙ୍କର ସମସ୍ତ ଜୀବନ ଉତ୍ସର୍ଗ କରିଥିଲେ । ଚନ୍ଦ୍ରକର ତାଙ୍କ ପିତାଙ୍କଠାରୁ ପ୍ରାରମ୍ଭିକ ଶିକ୍ଷା ଗ୍ରହଣ କରିଥିଲେ । ତା’ପରେ ସେ ସଙ୍ଗୀତରେ ଅଧିକ ଅଧ୍ୟୟନ ପାଇଁ ଇନ୍ଦିରା କଳା ସଂଗୀତ ବିଶ୍ୱବିଦ୍ୟାଳୟରେ ନାମ ଲେଖାଇଲେ । ୧୯୮୬ ମସିହାରେ ସେ ଛତିଶଗଡ଼ ସିନେମାର ନିର୍ଦ୍ଦେଶକ ତଥା ନିର୍ମାତା ପ୍ରେମ ଚନ୍ଦ୍ରକରଙ୍କୁ ବିବାହ କରିଥିଲେ । ୧୯୮୮ରେ ଏହି ଦମ୍ପତିଙ୍କର ଗୋଟିଏ ଝିଅ ଜନ୍ମ ହେଲେ ।

ଛତିଶଗଡ଼ର ନାଇଟାଅଙ୍ଗେଲ ପଦ୍ମଶ୍ରୀ ମମତା ଚନ୍ଦ୍ରକର ତାଙ୍କ ସ୍ୱପ୍ନର ରାଜକୁମାରଙ୍କୁ ଏପରି କଳ୍ପନା କରିଥିଲେ ଯେ ତାଙ୍କ ସଙ୍ଗୀତକୁ ବୁଝୁଥିବା ବ୍ୟକ୍ତି ତାଙ୍କୁ ଆଧ୍ୟାତ୍ମିକ ଅଭ୍ୟାସରେ ସମର୍ଥନ କରିବେ । କଳାପ୍ରେମି ଛତିଶଗଡ଼ୀ ଚଳଚ୍ଚିତ୍ରର ନିର୍ମାତା-ନିର୍ଦ୍ଦେଶକ ତଥା ଜଣେ ଭଲ ଗୀତିକାର ଭାବରେ ସେ ପ୍ରେମ ଚନ୍ଦ୍ରକରଙ୍କୁ ବିବାହ କଲେ । ପରେ ମମତା ପ୍ରେମ ସହିତ ତାଙ୍କ ଜୀବନର ଦ୍ୱିତୀୟ ଇନିଂସ ଆରମ୍ଭ କରିଥିଲେ ଏବଂ ଏହି ଯାତ୍ରାରେ ତାଙ୍କ ଜୀବନସାଥୀଙ୍କ ସମର୍ଥନ ପାଇ ମମତା ପଦ୍ମଶ୍ରୀ ପର୍ଯ୍ୟନ୍ତ ଯାତ୍ରା କରିଥିଲେ ଏବଂ ଆଜି ସେ ଏସିଆର ପ୍ରଥମ ସଙ୍ଗୀତ ବିଶ୍ୱବିଦ୍ୟାଳୟର ଇନ୍ଦିରା କଳା ଏବଂ ସଂଗୀତ ବିଶ୍ୱବିଦ୍ୟାଳୟର କୁଳପତି ଅଟନ୍ତି । ମମତା ଅତ୍ୟନ୍ତ ଆନନ୍ଦିତ ଯେ ଯେଉଁ ବିଶ୍ୱବିଦ୍ୟାଳୟରେ ସେ ଶିକ୍ଷା ଏବଂ ସଙ୍ଗୀତରେ ଡିଗ୍ରୀ ହାସଲ କରିଥିଲେ, ଆଜି ସେ ଉପ-କୁଳପତି ହୋଇ ଆଗାମୀ ଯୁବ ପିଢି ପାଇଁ ସଙ୍ଗୀତ ଏବଂ କଳା କ୍ଷେତ୍ରରେ କ୍ୟାରିୟରର ସମ୍ଭାବନାକୁ ସୁଦୃଢ କରୁଛନ୍ତି । ସେ ବିଶ୍ୱାସ କରନ୍ତି ଯେ ଲୋକ ସଂଗୀତ ଶିଖିବା ପରେ ପ୍ରତ୍ୟେକ ଯୁବକ ମଞ୍ଚରେ ପହଞ୍ଚିବା ଉଚିତ ଏବଂ ଏହାକୁ ତାଙ୍କ କ୍ୟାରିୟର ଭାବରେ ଅନୁସରଣ କରିବା ଉଚିତ ଯାହାଦ୍ୱାରା ଛତିଶଗଡ଼ର ଲୋକ ସଂଗୀତ ଦେଶ ତଥା ବିଦେଶରେ ପହଞ୍ଚିପାରିବ ।

## ପୁରସ୍କାର
* ୨୦୧୯: ଛତିଶଗଡ଼ ବିଭୁତି ଅଳଙ୍କାରମ  
* ୨୦୧୬: ପଦ୍ମଶ୍ରୀ ପୁରସ୍କାର 
* ୨୦୧୩: ଛତିଶଗଡ଼ ରତ୍ନ  
* ୨୦୧୨: ଡ. ଦୁଲାର ସିଂ ମନ୍ଦରାଜ ସମ୍ମାନ

## ଆଧାର
ଶ୍ରେଣୀ:୧୯୫୮ ଜନ୍ମ
ଶ୍ରେଣୀ:ପଦ୍ମଶ୍ରୀ ସମ୍ମାନିତ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଲୋକଗୀତ ଗାୟିକା
ବାଲାପ୍ପା ହୁକ୍କେରୀ

**ବାଲାପ୍ପା ହୁକ୍କେରୀ** (କନ୍ନଡ: বালপ্প হুক্কেরী) (୧୯୧୧-୧୯୯୨) କନ୍ନଡ ଭାଷାରେ ଲୋକ ଗୀତ ଏବଂ ଭାବନାର ଗାୟକ ଥିଲେ ଏବଂ ତାଙ୍କର ପ୍ରଥମ ବର୍ଷରେ ଜଣେ ସ୍ୱାଧୀନତା ସଂଗ୍ରାମୀ ଥିଲେ । ସେ ମୁଖ୍ୟତଃ ଉତ୍ତର କର୍ଣ୍ଣାଟକରେ ସୁଗମ୍ ସଂଗୀତକୁ ଲୋକପ୍ରିୟ କରି ପି. କଳିଙ୍ଗା ରାଓଙ୍କ ଭଳି ଦକ୍ଷିଣ କର୍ଣ୍ଣାଟକରେ କଳା ରୂପକୁ ଲୋକପ୍ରିୟ କରିଥିଲେ । ସଂଗୀତ ନଟକ ଏକାଡେମୀ ପୁରସ୍କାର ଏବଂ "କର୍ଣ୍ଣାଟକ ସଂଗୀତ ନାଟକ ଏକାଡେମୀ ପୁରସ୍କାର" ସମେତ ତାଙ୍କୁ ଅନେକ ସମ୍ମାନଜନକ ପୁରସ୍କାରରେ ସମ୍ମାନିତ କରାଯାଇଛି । ବାଲାପ୍ପାଙ୍କୁ ସ୍ନେହରେ 'ସାଭିରା ହାଡୁଗାଲା ସରଦାଏ' କୁହାଯାଉଥିଲା ।

## ପ୍ରାରମ୍ଭ ଜୀବନ
ବାଲାପ୍ପା ବେଲାଗାଭି ଜିଲ୍ଲାର ସାଭାଦତ୍ତୀର ଏକ ଛୋଟ ଗାଁ ମୁର୍ଗୋଡରେ ଜନ୍ମଗ୍ରହଣ କରିଥିଲେ । ତାଙ୍କ ନାମ ତାଙ୍କ ସଙ୍ଗୀତକାର ମାମୁଁଙ୍କ ନାମରେ ନାମିତ ହୋଇଥିଲା । ପାରିବାରିକ ପ୍ରଭାବ ହେତୁ ବାଲାପ୍ପା ଅଳ୍ପ ବୟସରେ ଥିଏଟର ପ୍ରତି ଆକର୍ଷିତ ହୋଇଥିଲେ ଏବଂ ଜଣେ ଅଭିନେତା-ଗାୟକ ଭାବରେ ସ୍ଥାନୀୟ ଡ୍ରାମା କମ୍ପାନୀଗୁଡିକରେ ଅଂଶଗ୍ରହଣ କରିବା ଆରମ୍ଭ କରିଥିଲେ । ଯଦିଓ ସେ ଶିବଲିଙ୍ଗିଆ ଗାଭାଇଙ୍କଦ୍ୱାରା ହିନ୍ଦୁସ୍ତାନୀ ସଂଗୀତରେ ତାଲିମ ଆରମ୍ଭ କରିଥିଲେ, ତଥାପି ତାଙ୍କର ଆଗ୍ରହ ଥିଏଟର ଗୀତ, ମରାଠୀ ଅବଙ୍ଗ, ଭାଚାନ ଏବଂ ଲୋକଗୀତ ଭଳି ହାଲୁକା ସଂଗୀତ ପ୍ରତି ଆକର୍ଷିତ ହୋଇଥିଲା । 

## ସଙ୍ଗୀତ ପେଶା
ନିଜର ତିରିଶି ଦଶକରେ ବାଲାପ୍ପା ଭାରତୀୟ ସ୍ୱାଧୀନତା ଆନ୍ଦୋଳନରେ ଭାଗ ନେଇଥିଲେ । ସେ ଗାଁରୁ ଗାଁକୁ ଦେଶଭକ୍ତ ଗୀତ ଗାଉଥିଲେ, ଯେଉଁଥିପାଇଁ ତାଙ୍କୁ ଗିରଫ କରାଯାଇ ୬ ମାସ ଜେଲରେ ରଖାଯାଇଥିଲା । ଚୀନ୍ ସହିତ ଭାରତ ଯୁଦ୍ଧ ସମୟରେ ସେ ପରିବାରର ସୁନା ଓ ରୂପା ଜାତୀୟ ପ୍ରତିରକ୍ଷା ପାଣ୍ଠିକୁ ଦାନ କରିଥିଲେ । ସେ କୃଷି ବିଭାଗରେ କ୍ଷେତ୍ର କର୍ମୀ ଭାବରେ କାର୍ଯ୍ୟ କରି ଗାଁରୁ ଗାଁକୁ ଯାଇ ଚାଷ ପ୍ରଣାଳୀ ଏବଂ ପରିବାର ଯୋଜନା ଉପରେ ଗୀତ ଗାଉଥିଲେ । ଏହି ସମୟରେ ବାଲାପ୍ପା କନ୍ନଡରେ ନବୋଦୟ ଲେଖକଙ୍କ ପ୍ରତିଷ୍ଠାତା ଥିଲେ ଯେପରିକି ଡି.ଆର. ବେନ୍ଦ୍ରେ, ବେଟାଗେରି କୃଷ୍ଣଶର୍ମା ଏବଂ ଆନନ୍ଦ କଣ୍ଡା ଏବଂ ସେମାନଙ୍କ କବିତା ଉପରେ ଆଧାର କରି ଭବିତା ଗୀତ ଗାଇବା ଆରମ୍ଭ କଲେ । ସେ ନିଜେ ଗୀତ ରଚନା କରି ଗୀତ ଗାଇ ଲୋକଙ୍କୁ ମନୋରଞ୍ଜନ କରିଛନ୍ତି । ବାଲାପ୍ପା କର୍ଣ୍ଣାଟକ ବାହାରେ ମଧ୍ୟ ବିଜୟ ପତାକା ଉତ୍ତୋଳନ କରିଛନ୍ତି ।

ଉଭୟ ଶାସ୍ତ୍ରୀୟ ଏବଂ ଲୋକ ପରମ୍ପରାରୁ ଉପାଦାନଗୁଡ଼ିକୁ ଏକତ୍ର କରିଥିବାରୁ ବାଲାପ୍ପାଙ୍କ ଗୀତ ଶୈଳୀ ଅତୁଳନୀୟ ଥିଲା । ସେ ଲୋକକଳା ସଂଗ୍ରହ କରିବା ପାଇଁ କର୍ଣ୍ଣାଟକ ଏବଂ ମହାରାଷ୍ଟ୍ରର ଦୂର ଗ୍ରାମ ଗସ୍ତ କରୁଥିଲେ । ସେ କଦାପି ଲୋକଗୀତ ଲେଖି ନଥିଲେ ଏବଂ ସେମାନଙ୍କୁ ଶହ ଶହ ଲୋକ ଜାଣିଥିଲେ । ତାଙ୍କର ଗୀତ ପେଶା୍ ସମୟରେ ବାଲାପ୍ପା ସଙ୍ଗୀତ ପାଇଁ ତାବଲା ଏବଂ ହାରମୋନିୟମ ବ୍ୟତୀତ ଅନ୍ୟ କୌଣସି ଜିନିଷ ବ୍ୟବହାର କରିନଥିଲେ ।

## ପୁରସ୍କାର ଏବଂ ସମ୍ମାନ
ପାରଦର୍ଶିତାକୁ ସ୍ୱୀକୃତି ଭାବରେ ତାଙ୍କୁ ସଂଗୀତ ନାଟକ ଏକାଡେମୀ ପୁରସ୍କାର, କର୍ଣ୍ଣାଟକ ସଂଗୀତ ନାଟକ ଏକାଡେମୀ ପୁରସ୍କାର ଏବଂ ତୁଳସୀ ସାମମାନ ପ୍ରଦାନ କରାଯାଇଥିଲା ।
* ସଂଗୀତ ନାଟକ ଏକାଡେମୀ ପୁରସ୍କାର - 1980

## ଆଧାର
କିଞ୍ଜଲ ଦାବେ

**କିଞ୍ଜଲ ଦାବେ** (ଜନ୍ମ ୨୪ ନଭେମ୍ବର ୧୯୯୯) ଗୁଜରାଟର ଜଣେ ଭାରତୀୟ ଲୋକ ଗାୟକ ତଥା ଅଭିନେତା ଅଟନ୍ତି ।

## ଜୀବନୀ
ଦାବେ ୨୪ ନଭେମ୍ବର ୧୯୯୯ ରେ ଗୁଜରାଟର ପାଟଣା ନିକଟ ଆଡଭିତା ବ୍ରାହ୍ମଣ ପରିବାରର ଜେସଙ୍ଗପାରାଠାରେ ଜନ୍ମଗ୍ରହଣ କରିଥିଲେ ।

ସେ ତାଙ୍କର ଗୁଜରାଟୀ ଗୀତ "ଜୋନାଦିୟୋ" ସହିତ ସଙ୍ଗୀତ ଇଣ୍ଡଷ୍ଟ୍ରିରେ ଡେବ୍ୟୁ କରିଥିଲେ । ୨୦୧୬ରେ ମୁକ୍ତିଲାଭ କରିଥିବା ଚାର୍ଟବଷ୍ଟର ଗୀତ "ଚାର ଚାର ବାଙ୍ଗାଡିୱାଲି ଗାଡି" ସହିତ ଡେଭ୍ ପ୍ରତିଷ୍ଠିତ ହୋଇଥିଲେ । କପିରାଇଟ୍ ଉଲ୍ଲଂଘନ ପାଇଁ ସେ, ତାଙ୍କ ପ୍ରକାଶକ ଆରଡିସି ମିଡିଆ ଏବଂ ଷ୍ଟୁଡିଓ ସରସ୍ୱତୀ ଷ୍ଟୁଡିଓ ରେଡ ରିବନ୍ ଏଣ୍ଟରଟେନମେଣ୍ଟ ଏବଂ କାର୍ତ୍ତିକ ପଟେଲ (କାଥିଆୱାଡି କିଙ୍ଗ ନାମରେ ମଧ୍ୟ ଜଣାଶୁଣା)ଙ୍କ ବିରୋଧରେ ମକଦ୍ଦମା ଦାୟର କରିଥିଲେ । ପଟେଲ ଦାବି କରିଛନ୍ତି ଯେ ଏହି ଗୀତଟି ସାମାନ୍ୟ ପରିବର୍ତ୍ତନ ସହିତ ତାଙ୍କର ମୂଳ ଗୀତର ଏକ ନକଲ ଅଟେ । ଦାବେଙ୍କ ଗୀତ ରିଲିଜ ହେବାର ତିନି ମାସ ପୂର୍ବରୁ ତାଙ୍କ ଗୀତ ୟୁଟ୍ୟୁବରେ ଅପଲୋଡ୍ ହୋଇଥିଲା । ଦାବେ ଦାବି କରିଛନ୍ତି ଯେ ଏହା ୨୦୧୪ରେ ମନୁଭାଇ ରାବାରୀଙ୍କଦ୍ୱାରା ଲିଖିତ ଏକ ମୂଳ ଗୀତ । ଜାନୁୟାରୀ ୨୦୧୯ ରେ, ଅହମ୍ମଦାବାଦ ବାଣିଜ୍ୟିକ କୋର୍ଟ ମାମଲା ସମାଧାନ ନହେବା ପର୍ଯ୍ୟନ୍ତ ଦାବେଙ୍କୁ ଏହି ଗୀତ ବ୍ୟବହାର କରିବାକୁ ବାରଣ କରିଥିଲେ । ଏକ ମାସ ପରେ ଗୁଜରାଟ ହାଇକୋର୍ଟ ଏହି ପ୍ରତିବନ୍ଧକକୁ ହଟାଇଲେ । ଏପ୍ରିଲ୍ ୨୦୧୯ ରେ, ଅହମ୍ମଦାବାଦ ବାଣିଜ୍ୟିକ ଅଦାଲତ ପ୍ରାଧିକରଣ ପ୍ରସଙ୍ଗ ଦର୍ଶାଇ ଏହି ମାମଲାକୁ ଖାରଜ କରିଦେଇଥିଲେ । ସେପ୍ଟେମ୍ବର ୨୦୧୯ରେ ଅହମ୍ମଦାବାଦ ସିଭିଲ କୋର୍ଟଦ୍ୱାରା ନୂତନ କପିରାଇଟ୍ ଉଲ୍ଲଂଘନ ବିଜ୍ଞପ୍ତି ଜାରି କରାଯାଇଥିଲା । ଦାବେଙ୍କ ପ୍ରକାଶକ ଆରଡିସି ମିଡିଆ ଏବଂ ସରସ୍ୱତୀ ଷ୍ଟୁଡିଓ କପିରାଇଟ୍ ଉଲ୍ଲଂଘନକୁ ଗ୍ରହଣ କରିଥିଲେ ଏବଂ ଗୀତକୁ ସେମାନଙ୍କ ପ୍ଲାଟଫର୍ମରୁ ହଟାଇବାକୁ ରାଜି ହୋଇଥିଲେ ।

ତାଙ୍କର ଅନ୍ୟ ଗୁଜରାଟୀ ଗୀତଗୁଡ଼ିକରେ "ଚାର ଚାର ବାଙ୍ଗଡି ଭାଲି ଗାଡି", "ଆମ୍ ଗୁଜରାଟୀ ଲେରି ଲାଲା", "ଚୋଟ ରାଜ", "ଘାଟେ ତୋ ଘାଟ ଜିନ୍ଦେଗୀ", "ଜୟ ଆଦ୍ୟାଶକୀ ଆରତୀ" ଏବଂ "ଧନ ଚେ ଗୁଜରାଟ" ଏବଂ "ମଖାନ୍ ଚୋର" ଅଟେ ।

ସେ ୨୦୧୮ରେ ଗୁଜରାଟୀ ଚଳଚ୍ଚିତ୍ର ଦାଦା ହୋ ଡିକ୍ରିଙ୍କ ସହ ଅଭିନୟ ଆରମ୍ଭ କରିଥିଲେ । ୨୦୧୯ ରେ, ସେ ଭାରତୀୟ ଜନତା ପାର୍ଟିର ସଦସ୍ୟ ହୋଇଥିଲେ । ତାଙ୍କର ସ୍ୱର ବ୍ୟତୀତ, ତାଙ୍କର ଫ୍ୟାଶନର ମଧ୍ୟ ବହୁତ ଭଲ ଭାବନା ରହିଛି । 

ଲୋକପ୍ରିୟ ଗୁଜରାଟୀ ଗାୟକ କିଞ୍ଜଲ ଦାବେ ତାଙ୍କର ନୂତନ ସଙ୍ଗୀତ ରୁତ ବାୱାରୀ ମୁକ୍ତିଲାଭ କରିଥିଲେ । ଏହି ଗୀତକୁ ପାର୍ଥ ଭାରତ ଠାକୁର ରଚନା କରିଛନ୍ତି ଏବଂ ଭାର୍ଗବ ପୁରୋହିତ ଲେଖିଛନ୍ତି ।

## ପୁରସ୍କାର
୨୦୧୯ ରେ, ସେ ଦ୍ୱାଦଶ ଗୌରବବନ୍ତ ଗୁଜରାଟୀ ପୁରସ୍କାରରେ ଗୌରବଶାଳୀ ଗୁଜରାଟୀ ପୁରସ୍କାର ଗ୍ରହଣ କରିଥିଲେ । ୨୦୨୦ ରେ, ସେ ସଙ୍ଗୀତ ବର୍ଗରେ ଫିଲିଙ୍ଗ୍ସ ପ୍ରାଇଡ୍ ଅଫ୍ ଇଣ୍ଡିଆ ପୁରସ୍କାର ଗ୍ରହଣ କରିଥିଲେ ।

## ବ୍ୟକ୍ତିଗତ ଜୀବନ
୨୦୧୮ ରେ, ଦାବେ ଜଣେ ବ୍ୟବସାୟୀ ପବନ ଯୋଶୀଙ୍କ ସହ ବିବାହ ବନ୍ଧନରେ ବାନ୍ଧି ହୋଇଥିଲେ ।

## ଗାଇଥିବା ଗୀତର ତାଲିକା
* ଜୋନାଡିୟୋ (୨୦୧୬)
* କାନାୟା (୨୦୧୭)
* ଗଣେଶ (୨୦୧୭)
* ଛୋଟ ରାଜା (୨୦୧୭) 
* ଲେରି ଲାଲା (୨୦୧୭)
* ମୌଜ ମା (୨୦୧୮) 
* କିଞ୍ଜଲ ସଂଯୋଗ (୨୦୧୮) 
* ନବରାତ (୨୦୧୯) 
* ଜୟ ଆଦ୍ୟାଶକ୍ତୀ ଆରତୀ (୨୦୧୯)
* ଧନ ଛେ ଗୁଜରାଟ (୨୦୧୯)
* ଶମ୍ଭୁ ଧୁନ ଲାଗି (୨୦୧୯) 
* ପାଇସା ଛେ ତୋ ପ୍ରେମ ଛେ (୨୦୧୯) 
* ରୁତ ବାୱାରୀ (୨୦୧୯) 
* ମହାକାଲ (୨୦୨୦) 
* ରାଣାଜୀ (୨୦୨୦)
* ଆଇ ମା (୨୦୨୦)

## ଆଧାର
ଶ୍ରେଣୀ:୧୯୯୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଲୋକଗୀତ ଗାୟିକା
ଶ୍ରୀ ଅରବିନ୍ଦ ପୂର୍ଣ୍ଣାଙ୍ଗ ଶିକ୍ଷାକେନ୍ଦ୍ର ମାତୃପୁରୀ

**ଶ୍ରୀ ଅରବିନ୍ଦ ପୂର୍ଣ୍ଣାଙ୍ଗ ଶିକ୍ଷାକେନ୍ଦ୍ର ମାତୃପୁରୀ** ଓଡ଼ିଶାର ଲାଦରପାଲି ଗ୍ରାମରେସ୍ଥିତ ଥିବା ଏକ ବିଦ୍ୟାଳୟ । ଏଠାରେ ନର୍ସରୀରୁ ଦଶମ ଶ୍ରେଣୀ ଯାଏ ପଢ଼ାଯାଏ । ୨୦୨୩ ମସିହାରେ ଏଠାରେ ୮୯୫ ଛାତ୍ରଛାତ୍ରୀ ପଢ଼ୁଥିବା ବେଳେ ୩୮ ଜଣ ଶିକ୍ଷକ ଶିକ୍ଷୟିତ୍ରୀ ଥିଲେ । ସ୍କୁଲରେ ୨୫ ଗୋଟି ଶ୍ରେଣୀଗୃହ ସମେତ ଏକ ପାଠାଗାର କକ୍ଷ, ବିଜ୍ଞାନଗାର  କକ୍ଷ ଏବଂ ବାଳକ ବାଳିକା ପାଇଁ ଶୌଚାଳୟ ଆଦି ରହିଛି। ସ୍କୁଲଟି ଶ୍ରୀ ମା ଓ ଶ୍ରୀ ଅରବିନ୍ଦଙ୍କ ଦର୍ଶନରେ ପ୍ରଭାବିତ ।

## ଅବସ୍ଥିତି 
ଏହି ସ୍କୁଲ ଓଡ଼ିଶାର ବରଗଡ଼ ଜିଲ୍ଲାସ୍ଥିତ ଅତାବିରା ବିଜ୍ଞାପିତ ଅଞ୍ଚଳ ପରିଷଦ ଅନ୍ତର୍ଗତ ଲାଦରପାଲି ଗ୍ରାମରେ ଅବସ୍ଥିତ । ଏହା ୧୯୯୩ ନଭେମ୍ବର ୧୪ ତାରିଖରେ ସ୍ଥାପିତ ହୋଇଥିଲା ।

## ଆଧାର 
ଶ୍ରେଣୀ:ଓଡ଼ିଶାର ବିଦ୍ୟାଳୟ
ପଟ୍ଟାୟତ ସାହୁ

**ପଟ୍ଟାୟତ ସାହୁ** ଓଡ଼ିଶାର ଏକ ଔଷଧୀୟ ବୃକ୍ଷ ରୋପଣକାରୀ ଅଟନ୍ତି । ପ୍ରାୟ ୬୫ ଡେସିମିଲ ଜାଗାରେ ସେ ୨୫୦୦ରୁ ଉର୍ଦ୍ଦ୍ୱ ଔଷଧୀୟ ଚାରା ବୃକ୍ଷରୋପଣ କରିଛନ୍ତି । ୨୦୨୩ ମସିହାରେ ସେ ପଦ୍ମଶ୍ରୀ ଉପାଧିରେ ସମ୍ମାନିତ ହୋଇଥିଲେ ।

## ଜୀବନୀ 
ପଟ୍ଟାୟତ ସାହୁ, ଓଡ଼ିଶାର କଳାହାଣ୍ଡି ଜିଲ୍ଲାର ଜୁନାଗଡ଼ ପଞ୍ଚାୟତ ଅନ୍ତର୍ଗତ ନାନ୍ଦୋଲ ଗ୍ରାମରେ ଔଷଧୀୟ ଚାରା ରୋପଣ କରନ୍ତି । ତତ୍କାଳୀନ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କର ମନକି ବାତ କାର୍ଯ୍ୟକ୍ରମରେ ପ୍ରଧାନମନ୍ତ୍ରୀ ତାଙ୍କ ଉଦ୍ୟମକୁ ପ୍ରଶଂସା କରିଥିଲେ । ସେ ଔଷଧୀୟ ଗଛର ଉପକାରିତା ବିଷୟରେ ଲୋକଙ୍କ ମଧ୍ୟରେ ସଚେତନତା ସୃଷ୍ଟି କରୁଛନ୍ତି ।

## ପୁରସ୍କାର ଓ ସମ୍ମାନ 
* ପଦ୍ମଶ୍ରୀ - ୨୦୨୩

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କଳାହାଣ୍ଡି ଜିଲ୍ଲାର ଲୋକ
ଶ୍ରେଣୀ:ପଦ୍ମଶ୍ରୀ ସମ୍ମାନିତ
ଏ ପି ଜେ ଅବଦୁଲ କଲାମ ପ୍ଲାନେଟୋରିଆମ ,ବୁର୍ଲା

**ଡକ୍ଟର ଏ ପି ଜେ ଅବଦୁଲ କଲାମ,** ପ୍ଲାନେଟୋରିଆମ ଏବଂ ସାଇନ୍ସ ପାର୍କ ବୁର୍ଲା, ସମ୍ବଲପୁର,ଓଡ଼ିଶା, ସମ୍ବଲପୁର ଜ୍ୟୋତି ବିହାର ଇଉନିଭର୍ଶିଟିଠାରୁ କିଛି ଦୂରରେ ଅବସ୍ଥିତ। 

ଏହା ରାଜ୍ୟର ଦ୍ୱିତୀୟ  ପ୍ଲାନେଟୋରିଆମ ଭାବରେ ମୁଖ୍ୟ ମନ୍ତ୍ରୀ ନବୀନ ପଟ୍ଟନାୟକଙ୍କଦ୍ୱାରା ଉଦ୍ଘାଟିତ ହୋଇଥିଲା।

ଏହି ପ୍ଲାନେଟୋରିଆମ ତେର କୋଟି ଟଙ୍କା ବିନିମୟରେ ଏବଂ ପାଞ୍ଚ ଏକର  ଜମିରେ ନିର୍ମିତ ହେଇଥିଲା । 

ଦର୍ଶକ ମାନଙ୍କ ପାଇଁ ସୁଲଭ ମୂଲ୍ୟରେ ଟିକେଟ ମିଳିବାର ବ୍ୟବସ୍ଥା ରହିଛି ।

ସାଇନସ ପାର୍କରେ ଏକ ଶହ ପ୍ରକାରର ମୋଡେଲରହିଥିବା ବେଳେ  ଛୟା ଅସିଟି ଫିଜିକ୍ସ ଉପକରଣ ଏବଂ ସତଚାଳିଶିଟି ଡାଇନାସୋର ମୋଡେଲ ରହିଛି।
ବିଶୁନି ମଢୁଆଳ

**ବିଶୁନି ମଢ଼ୁଆଳ** ଓଡ଼ିଶାରେ ଜନ୍ମିତ ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ ଥିଲେ । କନିକା ରାଜା ରାଜେନ୍ଦ୍ର ନାରାୟଣ ଭଞ୍ଜଦେଓଙ୍କ ପ୍ରଜା ଅତ୍ୟାଚାର ବିରୋଧରେ ସେ ବିଦ୍ରୋହ କରିଥିଲେ । ୧୯୨୨ ଏପ୍ରିଲ ୨୨ ତାରିଖରେ ମେଘପୁରସ୍ଥିତ ବଜ୍ର ମହାକାଳୀ ମନ୍ଦିର ପ୍ରାଙ୍ଗଣରେ ରାଜାଙ୍କ ବିରୁଦ୍ଧରେ ସଂଗ୍ରାମ କରି ୨୩ ତାରିଖରେ ନିହତ ହୋଇଥିଲେ  । 

## ଜୀବନୀ 
ବିଶୁନି ମଢ଼ୁଆଳ ଆଧୁନିକ ଓଡ଼ିଶାର କେନ୍ଦ୍ରାପଡ଼ା ଜିଲ୍ଲାସ୍ଥିତ ରାଜକନିକା (ତତ୍କାଳୀନ କନିକା) ତହସିଲ ଅନ୍ତର୍ଗତ ବର୍ତ୍ତନି ଗ୍ରାମରେ ଏକ ଖଣ୍ଡାୟତ ପରିବାରରେ ଜନ୍ମଗ୍ରହଣ ଜନ୍ମଗ୍ରହଣ କରିଥିଲେ । ଅର୍ଥ ଅଭାବରୁ ସେ ବିଶେଷ ପାଠ ପଢ଼ିପାରିନଥିଲେ । ସେ ବୃତ୍ତିରେ ଚାଷୀ ଥିଲେ । ସେ ସ୍ଥାନୀୟ ଲକ୍ଷ୍ମଣ ମଢ଼ୁଆଳଙ୍କ କୁଳପାଳ ଏବଂ ଦୀନବନ୍ଧୁ ଖଣ୍ଡାୟତ ପରିବାରର ବିଶ୍ୱସ୍ତ ଅନୁଚର ଥିଲେ  । କନିକା ରାଜା ରାଜେନ୍ଦ୍ର ନାରାୟଣ ଭଞ୍ଜଦେଓ ପ୍ରଜାଙ୍କ ପ୍ରତି କରୁଥିବା ଅନ୍ୟାୟ, ଅତ୍ୟାଚାର ବିରୋଧରେ ସେ ପ୍ରଜାମେଳି କରି ବିଦ୍ରୋହ ଆରମ୍ଭ କରିଥିଲେ । ରାଜା ପ୍ରଜାମାନଙ୍କଠାରୁ ଚଉଷଠି ପ୍ରକାର କର ଆଦାୟ କରୁଥିଲେ ଏବଂ ଭୋଗ ବିଳାସରେ ଜୀବନ କାଟୁଥିଲେ | ୧୯୨୧-୨୨ ମସିହାରେ ଫସଲ ହାନି ଯୋଗୁଁ ଦୁର୍ଭିକ୍ଷ ପଡ଼ିଥିଲା । କିନ୍ତୁ ରାଜାଙ୍କ ଅତ୍ୟାଚାର ନ କମିବାରୁ ପ୍ରଜାମାନେ ବିଦ୍ରୋହ କଲେ । ବିଶୁନି ମଢ଼ୁଆଳ ଏହି ପ୍ରଜାବିଦ୍ରୋହର ନେତୃତ୍ୱ ନେଇଥିଲେ । ରାଜାଙ୍କ ସେନାଙ୍କୁ ବ୍ରିଟିଶ ସରକାରଙ୍କ ତରଫରୁ କଟକର ସବଇନସ୍ପେକ୍ଟର ଶ୍ରୀକୃଷ୍ଣ ମହାପାତ୍ର ଏବଂ ଇନ୍ସପେକ୍ଟର ରାଧାଶ୍ୟାମ ଦାସଙ୍କ ସହଯୋଗ କରୁଥିଲେ ।  ଏପ୍ରିଲ ୨୩ ତାରିଖରେ ଏହି ସେନା ଗୁଳିରେ ବିଶୁନି ମଢ଼ୁଆଳ ମେଘପୁରସ୍ଥିତ ବଜ୍ରମହାକାଳୀ ମନ୍ଦିର ପ୍ରାଙ୍ଗଣରେ ଥିବା ବେବର୍ତା ପୋଖରୀ ପଡ଼ିଯାଇ ନିହତ ହୋଇଥିଲେ ।

## ଆଧାର 
ଶ୍ରେଣୀ:ଓଡ଼ିଶାର ସ୍ୱାଧୀନତା ସଂଗ୍ରାମୀ
ଶ୍ରେଣୀ:୧୯୨୨ ମୃତ୍ୟୁ
ଅନ୍ତର୍ଯ୍ୟାମୀ ମିଶ୍ର

ପଣ୍ଡିତ **ଅନ୍ତର୍ଯ୍ୟାମୀ ମିଶ୍ର** ଜଣେ ଓଡ଼ିଆ ଲେଖକ ଏବଂ ଭାଷା ଓ ସଂସ୍କୃତି ଗବେଷକ ଅଟନ୍ତି । ପଣ୍ଡିତ ଅନ୍ତର୍ଯ୍ୟାମୀ ମିଶ୍ର ପ୍ରଥମ ପଣ୍ଡିତ ଯିଏକି ଓଡ଼ିଶାର ଇତିହାସ ଅଧ୍ୟୟନ, ଅଭିବୃଦ୍ଧି, ବିକାଶ ଏବଂ ଓଡ଼ିଆ ଭାଷାର ଶାସ୍ତ୍ରୀୟ ସ୍ଥିତିକୁ ତାଙ୍କ ଅନୁସନ୍ଧାନ ପୁସ୍ତକ ଓଡ଼ିଆ-ଏକାକୀ ଶାସ୍ତ୍ରୀୟ ଭାଷାରେ ପ୍ରକାଶ କରିଥିଲେ। ସେ ଗତ ପାଞ୍ଚ ଦଶନ୍ଧି ଧରି ଓଡ଼ିଆ ଭାଷା, ବ୍ୟାକରଣ ଏବଂ ସଂସ୍କୃତିର ଗବେଷଣା ଦିଗରେ ଅତୁଳନୀୟ କାର୍ଯ୍ୟ କରିଛନ୍ତି। ଶ୍ରୀଜଗନ୍ନାଥଙ୍କ ଉପରେ ମଧ୍ୟ ସେ ରଚନା କରିଛନ୍ତି ।

**ସଂକ୍ଷିପ୍ତ ଜୀବନୀ**

ଅନ୍ତର୍ଯ୍ୟାମୀ ମିଶ୍ର ତା୦୧ ଜୁଲାଇ ୧୯୫୦ରେ ପିତା ସତ୍ୟବାଦୀ ମିଶ୍ର ଓ ମାତା ଦୁର୍ଗାବତୀ ଦେବୀଙ୍କ ଔରସରୁ ଢେଙ୍କାନାଳ ଜିଲ୍ଲାର ମାର୍ଥାପୁର ଶାସନରେ ଜନ୍ମଗ୍ରହଣ କରିଥିଲେ । ଉତ୍କଳ ବିଶ୍ୱବିଦ୍ୟାଳୟରୁ ସ୍ନାତକୋତ୍ତର ଶିକ୍ଷାପ୍ରାପ୍ତ ଅନ୍ତର୍ଯ୍ୟାମୀ ଜଣେ ଭାଷାବିତ୍ ହେବା ସହ ଶ୍ରୀଜଗନ୍ନାଥ ସଂସ୍କୃତିର ପ୍ରବକ୍ତା, ପ୍ରଚାରକ ତଥା ରଥଯାତ୍ରା ସମୟରେ ଦୂରଦର୍ଶନର ଭାଷ୍ୟକାର ଦାୟିତ୍ୱ ନିର୍ବାହ କରିଛନ୍ତି । ଢେଙ୍କାନାଳ ଜିଲ୍ଲା ପାଇଁ ସେ ଓଡ଼ିଶା ସାହିତ୍ୟ ଏକାଡେମୀର ମନୋନୀତ ସଦସ୍ୟ ଭାବେ ଦାୟିତ୍ୱ ନିର୍ବାହ କରିଥିଲେ । ଇତିହାସ, ଭାଷା, ସାହିତ୍ୟ ବିଷୟକ ବହୁ ମୂଲ୍ୟବାନ୍ ପ୍ରବନ୍ଧ ଓ ଆଲୋଚନାର ସ୍ରଷ୍ଟା ଅନ୍ତର୍ଯ୍ୟାମୀ ଅନେକ ପୁସ୍ତକର ରଚୟିତା ।

  
**ପ୍ରକାଶିତ ପୁସ୍ତକ**

* *ବ୍ରାହ୍ମଣୀ - କବିତା ୧୯୮୧*
* *ସପ୍ତଶଯ୍ୟା - ପ୍ରବନ୍ଧ ୧୯୮୨*
* *ଅଭୁଲା ଐତିହ୍ୟ ୧୯୮୫*
* *ଶ୍ରୀଜଗନ୍ନାଥ*
* *ପୁରୁଷୋତ୍ତମ ଜଗନ୍ନାଥ ୨୦୧୧*
* *ଐତିହ୍ୟମୟ ଓଡ଼ିଶା*
* *ପୁଣ୍ୟପୀଠ କପିଳାସ ୧୯୯୫ (ଭାରତ ସରକାରଙ୍କଦ୍ୱାରା ପ୍ରକାଶିତ)*
* *ଶୈବପୀଠ କପିଳାସ (ଗୁରୁଜୀ ବୁକ୍ ଷ୍ଟୋର୍, କଟକ)*
* *ମୋ ଦୃଷ୍ଟିରେ ଓଡ଼ିଶା*
* *ଦିବ୍ୟବଚନାମୃତ*
* *ଉପନିଷଦ୍ ବଚନାମୃତ ୧ମ, ୨ୟ*
* *ପୁରାଣ ପରିଚୟ*
* *ଭାରତୀୟ ଧର୍ମ ଓ ସଂସ୍କୃତି*
* *ଓଡ଼ିଆ ଏକ ଶାସ୍ତ୍ରୀୟ ଭାଷା ୨୦୧୩*
* *ଓଡ଼ିଶାର ତନ୍ତ୍ରଧାରା*
* *ଭାରତୀୟ ଐତିହ୍ୟ ଓ ସଂସ୍କୃତି*
* *ଓଡ଼ିଆ ଭାଷା, ଜାତି ଓ ଜାତୀୟତା ୨୦୧୨ (ଓଡ଼ିଶା ରାଜ୍ୟ ପାଠ୍ୟପୁସ୍ତକ ପ୍ରଣୟନ ଓ ପ୍ରକାଶନ ସଂସ୍ଥା, ଭୁବନେଶ୍ୱର)*
* *ଯାଜପୁରର ଐତିହ୍ୟ ଓ ସଂସ୍କୃତି*
* *ଢେଙ୍କାନାଳର ଐତିହ୍ୟ ଓ ସଂସ୍କୃତି ୨୦୧୨ (ପ୍ରାଚୀ ସାହିତ୍ୟ ପ୍ରତିଷ୍ଠାନ, କଟକ)*
* *ଓଡ଼ିଆ ଭାଷାର ଇତିହାସ ୨୦୧୫ (ଓଡ଼ିଶା ରାଜ୍ୟ ପାଠ୍ୟପୁସ୍ତକ ପ୍ରଣୟନ ଓ ପ୍ରକାଶନ ସଂସ୍ଥା, ଭୁବନେଶ୍ୱର)*
* *ପ୍ରାଚୀନ ଓଡ଼ିଶା*
* *ମଧ୍ୟଯୁଗୀୟ ଓଡ଼ିଶା*
* *ଆଧୁନିକ ଓଡ଼ିଶା*
* *ମୌଳିକ ଓଡ଼ିଆ ଭାଷାତତ୍ତ୍ୱ*
* *ମୌଳିକ ଓଡ଼ିଆ ବ୍ୟାକରଣ ୨୦୨୨*
* *ପ୍ରବନ୍ଧ ସୌରଭ (ସାଥି ପ୍ରକାଶନୀ)*
* *ଆମ ଭାଷା ସାହିତ୍ୟ*
* *ଦାରୁବ୍ରହ୍ମଙ୍କ ନବକଳେବର*
* *ଭାଷାନୁଚିନ୍ତା*
* *ଦାମୋଦର ଗ୍ରନ୍ଥାବଳୀ (ସଂକଳନ)*

## ପୁରସ୍କାର ଓ ସମ୍ମାନ 
* ରାଷ୍ଟ୍ରପତି ପୁରସ୍କାର - ୨୦୧୯
* ନବଗୁଞ୍ଜର ସମ୍ମାନ

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଢେଙ୍କାନାଳ ଜିଲ୍ଲାର ଲୋକ
ଶ୍ରେଣୀ:ପଦ୍ମଶ୍ରୀ ସମ୍ମାନିତ
ଅରବିନ୍ଦ ପଟ୍ଟନାୟକ

**ଅରବିନ୍ଦ ପଟ୍ଟନାୟକ** (ଜନ୍ମ: ୧୯ ଜାନୁଆରୀ ୧୯୩୮) ଜଣେ ଓଡ଼ିଆ ସାହିତ୍ୟିକ ଓ ଗବେଷକ । ସାହିତ୍ୟ ରଚନା ପାଇଁ ସେ ୨୦୨୨ ମସିହାରେ ସାହିତ୍ୟ ଭାରତୀ ସମ୍ମାନ* ସମେତ ଅନେକ ସମ୍ମାନ ଓ ପୁରସ୍କାର ଲାଭ କରିଛନ୍ତି ।

## ସଂକ୍ଷିପ୍ତ ଜୀବନୀ 
ସେ ଅବିଭକ୍ତ ପୁରୀ ଜିଲ୍ଲା ତଥା ବର୍ତ୍ତମାନର ଖୋର୍ଦ୍ଧା ଜିଲ୍ଲାର ଗଙ୍ଗପଡ଼ା ଅନ୍ତର୍ଗତ ଗ୍ରାମଡ଼ିହରେ ଜନ୍ମଗ୍ରହଣ କରିଥିଲେ ।

## ରଚନାବଳୀ 
* *ସାରଥୀର ଶପଥ (କବିତା)*
* *ହେ ଅତୀତ କଥା କହ ୨୦୦୨ (ପ୍ରବନ୍ଧ)*
* *ଅୟନାନ୍ତ (ଉପନ୍ୟାସ) ୧୯୯୮*
* *ପୁରାଣ ପରମ୍ପରା ଓ ଭାଗବତ (ପଣ୍ଡିତ ନୀଳମଣି ମିଶ୍ର ସ୍ମାରକୀ ଭାଷଣ)*
* *ପ୍ରବନ୍ଧରେ ନାନା କଥା ୨୦୦୭ (ପ୍ରବନ୍ଧ)*
* *ପରମ୍ପରା ଓ ମୂଲ୍ୟବୋଧ*
* *ଓଡ଼ିଶାରେ ଲୋକଧର୍ମର ପରମ୍ପରା ୨୦୧୨*
* *ଓଡ଼ିଆ ଲୋକସମାଜର ପ୍ରମୁଖ ପର୍ବପର୍ବାଣି*
* *ଓଡ଼ିଆ ଲୋକଦର୍ଶନ ଓ ଲୋକଧାରା*
* *ଓଡ଼ିଆ ସାହିତ୍ୟରେ ପୁରାଣ ପରମ୍ପରା*
* *ତ୍ରିପର୍ଣ୍ଣା*
* *ଠେଙ୍ଗୁଣି ଓ ଅନ୍ୟାନ୍ୟ ପ୍ରସଙ୍ଗ ୧୯୭୧ (ରମ୍ୟରଚନା)*
* *ମନ କହୁଛି ଘୋଡ଼ା ଚଢ଼ିବି ୨୦୧୫ (ରମ୍ୟରଚନା)*
* *ଓଡ଼ିଆ ଲୋକକଥା (ସଂକଳନ ଓ ସଂପାଦନା) ୧୯୯୬, ୨୦୧୨*
* *ଚୟନିକା*
* *ଦିନଯାଏ ଦିନ ଆସେ (ଆତ୍ମଜୀବନୀ)*
* *ଲୋକସାହିତ୍ୟ ୨୦୦୬*
* *ବ୍ରତ ସାହିତ୍ୟ ୧୯୮୨, ୨୦୦୬*
* *ଦାଣ୍ଡସୁନ୍ଦର (ଗଳ୍ପ) ୨୦୧୫*

### ଶିଶୁ ସାହିତ୍ୟ 
* *ତଥାପି ଏକାଭଳି*
* *ବେଙ୍ଗର ସାହସ ୨୦୦୫*
* *ଇଏ ଆମ ପୁରାଣ କଥା ୨୦୦୧*
* *ସ୍ୱାଧୀନତା ସଂଗ୍ରାମର କାହାଣୀ ୨୦୦୧*
* *ଟିଁଟିଁଆ ଛୋଟ ଚଢ଼େଇଟିଏ ୨୦୦୭*
* *Horse Egg & Other Stories*
* *Story of a Little Bird & Uncle Tiger*
* *ଖୁସିର ସାଥି*
* *କାଉରୁ କଣ୍ଢେଇ*
* *'ଅ'ଠାରୁ 'କ୍ଷ'*
* *ଓଡ଼ିଶାର ପର୍ବପର୍ବାଣି''

## ସମ୍ମାନ ଓ ପୁରସ୍କାର 
* ସାହିତ୍ୟ ଭାରତୀ ସମ୍ମାନ - ୨୦୨୨ (ଗଙ୍ଗାଧର ରଥ ଫାଉଣ୍ଡେସନ ପ୍ରଦତ୍ତ‌)
* ସଚ୍ଚି ରାଉତରାୟ ସାରସ୍ୱତ ସମ୍ମାନ - ୨୦୨୨ (ସାରଳା ସାହିତ୍ୟ ସଂସଦ ପ୍ରଦତ୍ତ)
* ନଗେନ୍ଦ୍ରନାଥ ସ୍ମୃତି ସମ୍ମାନ - ୨୦୨୧
* ରାଜଧାନୀ ପୁସ୍ତକମେଳା ପୁରସ୍କାର (ଜୀବନୀ ସାହିତ୍ୟ), ୨୦୨୦

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୩୮ ଜନ୍ମ
ଶ୍ରେଣୀ:ଖୋର୍ଦ୍ଧା ଜିଲ୍ଲାର ଲୋକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡ଼େମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଶିଶୁ ସାହିତ୍ୟିକ
ଅଗ୍ରବାହୁ ଭଗ୍ନ

**ଅଗ୍ରବାହୁ ଭଗ୍ନ** କ‌ହନ୍ତି ଯେତେବେଳେ ଅଗ୍ରବାହୁରେ ଥିବା ହାଡ଼ ଭାଙ୍ଗିଯାଏ; ଏହା ଏକ ବା ଏକାଧିକ ଭାଙ୍ଗିବା ହୋଇପାରେ ଯେପରିକି ରାଡିଅସ ଭଙ୍ଗା, ଅଲନା ଭଙ୍ଗା, କିମ୍ବା ଉଭୟ ଭଙ୍ଗା ହୋଇପାରେ । ଏହି ଭଙ୍ଗା ସାଥିରେ କଚଟି (wrist) କିମ୍ବା କ‌ହୁଣୀ ଗଣ୍ଠିର କ୍ଷତି ମଧ୍ୟ ହୋଇପାରେ । ଏହାର ଲକ୍ଷଣରେ ସାଧାରଣତଃ ଯନ୍ତ୍ରଣା, ଫୁଲା, ଏବଂ ଛୋଟ କିମ୍ବା ବଙ୍କା ଦେଖାଯାଇପାରେ । ଅନ୍ୟାନ୍ୟ କାରଣ ହେଉଛି ବାହୁରେ ସିଧାସଳଖ ଆଘାତ କିମ୍ବା ଯାନ ଧକ୍କା । ସାଧାରଣତଃ ବାହୁ ସ‌ହିତ କ‌ହୁଣୀ ଏବଂ କଚଟିର ସାମନା ଓ ପାର୍ଶ୍ୱ ଭାଗର ରଞ୍ଜନରଶ୍ମି କରି ଭଙ୍ଗାର ପ୍ରକାରକୁ ନିଶ୍ଚିତ କରାଯାଇପାରେ ।

ରୋଗୀକୁ ପ୍ରଥମେ ଏକ ସ୍ପ୍ଲିଣ୍ଟ ଏବଂ ସ୍ଲିଙ୍ଗ ଦିଆଯାଇପାରେ । ବିଶ୍ରାମ, ବାହୁକୁ ଉପରକୁ ଉଠାଇ ରଖିବା, ବରଫ ପ୍ରୟୋଗ କରିବା ଏବଂ ଯନ୍ତ୍ରଣା ନିବାରକ ଔଷଧ ଖାଇବାଦ୍ୱାରା ଯନ୍ତ୍ରଣା ଏବଂ ଫୁଲା ନିୟନ୍ତ୍ରଣ ହୋଇପାରିବ । ପିଲାମାନେ ବାହାରେ ଖେଳିବା ସମୟରେ କିମ୍ବା କ୍ରୀଡ଼ା ସମୟରେ ଏହା ଘଟିଥାଏ ।  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ସିରୋଲିମସ

{{Infobox drug
| IUPAC_name      = (1*R*,9*S*,12*S*,15*R*,16*E*,18*R*,19*R*,21*R*,23*S*,24*E*,26*E*,28*E*,30*S*,32*S*,35*R**R*)-1-[(1*S*,3*R*,4*R*)-4-hydroxy-3-methoxycyclohexyl]-2-propanyl}-19,30-dimethoxy-15,17,21,23,29,35-hexamethyl-11,36-dioxa-4-azatricyclo[30.3.1.0~4,9~]hexatriaconta-16,24,26,28-tetraene-2,3,10,14,20-pentone

| image           = Sirolimus structure.svg
| width           = 250
| image2          = Sirolimus-from-1C9H-3D-sticks.png
| width2          = 250

| tradename       = Rapamune
| licence_EU      = yes
| licence_US      = Sirolimus
| pregnancy_AU    = C
| pregnancy_US    = C
| legal_US        = Rx-only
| routes_of_administration= By mouth

| bioavailability = 14% (oral solution), lower with high-fat meals; 18% (tablet), higher with high-fat meals
| protein_bound   = 92%
| metabolism      = Hepatic
| elimination_half-life= 57–63 hours
| excretion       = Mostly faecal
| synonyms        = Rapamycin
| C               = 51
| H               = 79
| N               = 1
| O               = 13
| SMILES          = O[C@@H]1CC[C@H](C[C@H]1OC)C[C@@H](C)[C@@H]4CC(=O)[C@H](C)/C=C(\C)[C@@H](O)[C@@H](OC)C(=O)[C@H](C)C[C@H](C)\C=C\C=C\C=C(/C)[C@@H](OC)C[C@@H]2CC[C@@H](C)[C@@](O)(O2)C(=O)C(=O)N3CCCC[C@H]3C(=O)O4
| StdInChI        = 1S/C51H79NO13/c1-30-16-12-11-13-17-31(2)42(61-8)28-38-21-19-36(7)51(60,65-38)48(57)49(58)52-23-15-14-18-39(52)50(59)64-43(33(4)26-37-20-22-40(53)44(27-37)62-9)29-41(54)32(3)25-35(6)46(56)47(63-10)45(55)34(5)24-30/h11-13,16-17,25,30,32-34,36-40,42-44,46-47,53,56,60H,14-15,18-24,26-29H2,1-10H3/b13-11+,16-12+,31-17+,35-25+/t30-,32-,33-,34-,36-,37+,38+,39+,40-,42+,43+,44-,46-,47+,51-/m1/s1
| StdInChIKey     = QFJCIRLUMZQUOT-HPLJOQBZSA-N
| StdInChIKey_Ref = 
| StdInChI_Ref    = 
| solubility      = 0.0026 
| verifiedrevid   = 732542693
}}

**ସିରୋଲିମସ**, ଯାହାକୁ **ରାପାମାଇସିନ** ମଧ୍ୟ କୁହାଯାଏ, ଔଷଧ ଯାହା ମୁଖ୍ୟତଃ ଅଙ୍ଗ ପ୍ରତିରୋପଣ ପ୍ରତ୍ୟାଖ୍ୟାନ ରୋକିବା ପାଇଁ ଓ ଲୋମ୍ଫଞ୍ଜିଓଲିଓମାୟୋମାଟୋସିସ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ ।  ବୃକ୍‌କ ପ୍ରତିରୋପଣ ପାଇଁ ଏହା ଏକ ଦ୍ୱିତୀୟ ଧାଡିର ଚିକିତ୍ସା । ଏହା ପାଟିରେ ଦିଆଯାଏ ।  ଯୁକ୍ତରାଜ୍ୟରେ ଏହି ରାଶି ମୂଲ୍ୟ £୧୭୨ ଖର୍ଚ୍ଚ ହୁଏ । ଏହା **ରାପାମୁନ** ନାମରେ ବିକ୍ରି ହୁଏ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ମଧୁ ମଂସୁରୀ ହସମୁଖ

**ମଧୁ ମଂସୁରୀ ହସମୁଖ** (ଜନ୍ମ: ୧୯୪୮) ଜଣେ ଭାରତୀୟ କଣ୍ଠଶିଳ୍ପୀ ଏବଂ ଗୀତିକାର । ସେ ଝାଡ଼ଖଣ୍ଡ ବିଭାଜନ ସମୟରେ ଅନେକ ଗୀତ ଲେଖିଥିଲେ ଏବଂ ନିଜେ ତାକୁ ଗାଇଥିଲେ । ୨୦୧୧ ମସିହାରେ ଝାଡ଼ଖଣ୍ଡ ସରକାର ତାଙ୍କୁ ଝାଡ଼ଖଣ୍ଡ ରତ୍ନ ପୁରସ୍କାରରେ ସମ୍ମାନିତ କରିଥିଲେ । ୨୦୨୦ ମସିହାରେ ଭାରତ ସରକାରଙ୍କ ତରଫରୁ ତାଙ୍କୁ କଳା ଏବଂ ସଙ୍ଗୀତ କ୍ଷେତ୍ରରେ ଉଲ୍ଲେଖନୀୟ ଅବଦାନ ପାଇଁ ପଦ୍ମଶ୍ରୀ ସମ୍ମାନରେ ସମ୍ମାନିତ କରିଥିଲେ ।

## ବ୍ୟକ୍ତିଗତ ଜୀବନ 
ମଧୁ ୧୯୪୮ ମସିହାର ସେପ୍ଟେମ୍ବର ୪ ତାରିଖରେ ଜନ୍ମଗ୍ରହଣ କରିଥିଲେ ଅବିଭାଜିତ ବିହାରର ରାଞ୍ଜି ଜିଲ୍ଲାର ଶିମିଳିଆଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଅବଦୁଲ ରହମାନ ସଂସୁରୀ । ମଧୁଙ୍କ ଅନୁସାରେ ତାଙ୍କ ପରିବାର ଓରାଅନ୍‌ ସମ୍ପ୍ରଦାୟର ଥିଲେ ଏବଂ ପରେ ମୁସଲମାନ ଧର୍ମ ଗ୍ରହଣ କରିଥିଲେ । ସେ ସାମିଆ ଓରାଅନ୍‌ଙ୍କୁ ବିବାହ କରିଥିଲେ ।

## ପେଷା 
ସେ ମେକନ୍ ଲିମିଟେଡ୍ କମ୍ପାନୀର ଜଣେ ଅପରେଟର୍ ଭାବରେ କାର୍ଯ୍ୟ କରୁଥିଲେ । ପିଲାଦିନରୁ ସେ ତାଙ୍କ ବାପାଙ୍କଠାରୁ ପାରମ୍ପାରିକ ସଙ୍ଗୀତ ଶିକ୍ଷା କରିଥିଲେ ଏବଂ ଛୋଟବେଳୁ ଗୀତ ଗାଉଥିଲେ । ୧୨ ବର୍ଷ ବୟସରେ ସେ ଏକ ମଞ୍ଚରେ ପ୍ରଥମକରି ଗୀତ ଗାଇଥିଲେ ।

## ପୁରସ୍କାର ଏବଂ ସମ୍ମାନ 
ଝାଡ଼ଖଣ୍ଡ ସରକାର ତାଙ୍କୁ ଝାଡ଼ଖଣ୍ଡ ବିଭୂତି ପୁରସ୍କାରରେ ସମ୍ନାନିତ କରିଥିଲେ । ୨୦୧୧ ମସିହାରେ, ଝାଡ଼ଖଣ୍ଡ ସରକାର ତାଙ୍କୁ ଝାଡ଼ଖଣ୍ଡ ରତ୍ନ ପୁରସ୍କାର ପ୍ରଦାନ କରିଥିଲେ । ୨୦୨୦ ମସିହାରେ, ଭାରତ ସରକାର ତାଙ୍କୁ ପଦ୍ମଶ୍ରୀ ସମ୍ମାନ ପ୍ରଦାନ କରିଥିଲେ ।

## ଆଧାର 
ଶ୍ରେଣୀ:୧୯୪୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଲୋକଗୀତ ଗାୟିକା
ଅଭ୍ୟା ହିରଣମୟୀ

**ଅଭ୍ୟା ହିରଣମୟୀ** (ଜନ୍ମ: ୨୪ ମଇ ୧୯୮୯) ଜଣେ ଭାରତୀୟ ପ୍ରଚ୍ଛଦପଟ ଗାୟିକା । ସେ ତେଲୁଗୁ ଓ ମାଲାୟଲମ ଭାଷାର କଥାଚିତ୍ର ପାଇଁ ଗୀତ ଗାଇଛନ୍ତି ।

## ପ୍ରାରମ୍ଭିକ ଜୀବନ ଓ ଶିକ୍ଷା 
ଅଭ୍ୟା ୧୯୮୯ ମସିହାର ମଇ ୨୪ ତାରିଖରେ ଥିରୁଅନନ୍ତପୁରମଠାରେ ଜନ୍ମଗ୍ରହଣ କରିଥିଲେ । ତାଙ୍କ ମାଆ ଲତିକା ଦେବୀ ଜଣେ ସଙ୍ଗୀତ ଅଧ୍ୟାପକ, ଯାହାଙ୍କଠାରୁ ସେ ସଙ୍ଗୀତ ଶିକ୍ଷା ଗ୍ରହଣ କରିଥିଲେ । ତାଙ୍କ ବାପା ଜି. ମୋହନ ଦୂରଦର୍ଶନ କେନ୍ଦ୍ରର ଜଣେ କାର୍ଯ୍ୟକ୍ରମ ପ୍ରଯୋଜକ । ମଇ ୨୦୨୨ରେ ଗୋପି ଅନ୍ୟ ଜଣେ କଣ୍ଠଶିଳ୍ପୀ ଅମୃତା ସୁରେଶଙ୍କ ସହିତ ନିଜର ସମ୍ପର୍କ ବିଷୟରେ ଜଣାଇବା ସହିତ ଆଭାଙ୍କ ସହ ସମ୍ପର୍କ ବିଚ୍ଛେଦ ବିଷୟରେ ସୂଚନା ଦେଇଥିଲେ ।

## ପେଷା 
୨୦୧୪ ମସିହାରେ ସେ ମାଲାୟଲମ କଥାଚିତ୍ରରେ ଗୀତ ଗାଇବା ଆରମ୍ଭ କରିଥିଲେ ।

## ଗୀତ ତାଲିକା 
## ଦୂରଦର୍ଶନ 
* ଥରାଥିନୋପ୍ପମ୍ (ଉପସ୍ଥାପିକା)
* ପରାୟମ୍ ନେଦମ୍ (ଅଂଶଗ୍ରହକାରୀ)

## ଅଭିନୟ 
*୨୦୨୨: ଲଳିତମ୍ ସୁନ୍ଦରମ୍ (ରିଆଲିଟି ଶୋ' ଜଜ୍)

## ଆଧାର 
## ବାହାର ଆଧାର 
* 

ଶ୍ରେଣୀ:୧୯୮୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଲୋକଗୀତ ଗାୟିକା
ଜଗଜିତ କୌର

**ଜଗଜିତ କୌର** (୧୯୩୦ – ୧୫ ଅଗଷ୍ଟ ୨୦୨୧) ଜଣେ ଭାରତୀୟ ହିନ୍ଦୀ ଏବଂ ଉର୍ଦ୍ଦୁ କଣ୍ଠଶିଳ୍ପୀ, ଯିଏକି ଅନେକ ଲୋକଗୀତ ତଥା ଗାଇଥିଲେ ।

## ବ୍ୟକ୍ତିଗତ ଜୀବନ ଓ ମୃତ୍ୟୁ 
୧୯୩୦ ମସିହାରେ ପଞ୍ଜାବର ଏକ ସମ୍ଭ୍ରାନ୍ତ ପରିବାରରେ ଜନ୍ମଗ୍ରହଣ କରିଥିଲେ ଜଗଜିତ କୌର । ସେ ୧୯୫୪ ମସିହାରେ ସଙ୍ଗୀତକାର ମହମ୍ମଦ ଜହୁର ଖୟାମଙ୍କୁ ବିବାହ କରିଥିଲେ । ୨୦୨୧ ମସିହାର ଅଗଷ୍ଟ ୧୫ ତାରିଖରେ ୯୨ ବର୍ଷ ବୟସରେ ତାଙ୍କର ମୃତ୍ୟୁ ହୋଇଥିଲା ।

## ଗାଇଥିବା ଗୀତ 
ସେ ଗାଇଥିବା କିଛି ବଛା ବଛା ଗୀତର ତାଲିକା:

* ଦେଖୋ ଦେଖୋ ଜି ଗୋରୀ ଶଶୁରାଲ୍ ଚଲି: ଶଗୁନ୍ (୧୯୬୪)
* ତୁମ୍ ଅପ୍‌ନା ରାଞ୍ଜ-ଓ-ଗମ୍ ଅପନି ପରିସାନି ମୁଝେ ଦେ ଦୋ: ଶଗୁନ୍ (୧୯୬୪)
* ଖମୋଶ୍ ଜିନ୍ଦେଗି କୋ ଅଫସାନା ମିଲ୍ ଗୟା: ଦିଲ୍-ଏ-ନନ୍ଦନ (୧୯୫୩)
## ଆଧାର 
## ବାହାର ଆଧାର 
*

ଶ୍ରେଣୀ:୧୯୩୦ ଜନ୍ମ
ଶ୍ରେଣୀ:୨୦୨୧ ମୃତ୍ୟୁ
ଶ୍ରେଣୀ:ଭାରତୀୟ ଲୋକଗୀତ ଗାୟିକା